Ministarstvo unutrašnjih poslova uputilo je Ministarstvu pravde zvaničan predlog izmena i dopuna Krivičnog zakonika, među kojima je i uvođenje doživotnog zatvora za ubice dece.\nOvaj korak MUP -a usledio je nakon što je poslednjeg dana prošle godine Ministarstvo pravde formiralo radnu grupu za izmene i dopune Krivičnog zakonika i u nju uvrstio i članove iz reda policije.\nRadna grupa, kako saznajemo, intenzivno radi na donošenju idealnog rešenja za pooštravanje kaznene poltike, a prema nezvaničnim informacijama, nacrt Krivičnog zakonika uskoro bi trebalo da bude završen, a odmah potom i razmatran.\nKako navode u MUP, nakon opsežnih analiza krivično-pravnog okvira u Srbiji, tačnije statističkih pokazatelja u vezi sa izvršenjem pojedinih krivičnih dela, kao i ishoda sudskih postupaka, Ministarstvo unutrašnjih poslova uputilo je više predloga.\nMinistarka pravde Nela Kuburović: Uvideli smo da postoje krivična dela čiji učinioci zaslužuju da budu osuđeni na doživotni zatvor\nPored najavljenih inicijativa za uvođenje doživotnog zatvora za ubice dece, takozvanog instituta "tri udarca" koji se odnosi na strože kažnjavanje povratnika za krivična dela s elementom nasilja, ali i sankcionisanje pripremanja teškog ubistva, MUP je predložio do sada nepoznatu izmenu - drugačije kažnjavanje kada je u pitanju smrt koja je nastupila kao posledica nasilja u porodici.\n- Predlog koji je upućen Ministarstvu pravde, koje je nadležno za koordinaciju aktivnosti u vezi s pripremom izmena Krivičnog zakonika Republike Srbije, sadrži i brisanje odredbe člana 194. koja se odnosi na nastupanje smrti člana porodice u slučaju nasilja u porodici. To je predloženo s ciljem da se izbegne dosadašnja mogućnost različite kvalifikacije ovog krivičnog dela za koje je bila zaprećena blaža kazna u odnosu na kaznu za teško ubistvo - navode u MUP-u.\nMinistar policije Nebojša Stefanović: Ne smemo čekati da dopremo do žrtve, moramo ohrabriti sve u društvu da ne ćute ukoliko znaju da neko trpi nasilje\nKako dodaju, pored navedenih izmena i dopuna, postoji još čitav niz predloženih intervencija, čijim će se usvajanjem znatno unaprediti krivično-pravni okvir naše zemlje.\n- Osnovni cilj Ministarstva unutrašnjih poslova je da se izvršioci krivičnih dela još strože kažnjavaju, kako bi se uticalo na kolektivnu svest građana Srbije i na njihov osećaj lične bezbednosti, jer to u svakom trenutku smatramo primarnim zadatkom - zaključuju u MUP-u.\nPodsećanja radi, izmene i dopune Krivičnog zakonika, koje podrazumevaju i uvođenje doživotne kazne za ubice dece, usledile su nakon incijative Igora Jurića, oca Tijane (14), devojčice koju je 2014. godine ubio mesar iz Surčina Dragan Đurić (34). Predlog Jurića bio je da svi koji učine krivično delo ubistvo deteta dobiju najstrože kazne - da budu osuđeni na kaznu doživotnog zatvora bez uslovnog otpusta.\n"BORBA NIJE BILA UZALUDNA" Kako je izgledao put do uspeha akcije Igora Jurića i "Blica" za UVOĐENJE DOŽIVOTNOG ZATVORA\nOvu incijativu potpisalo je 160.000 građana, a predlog su podržali eminentni pravni stručnjaci.\n1. Doživotni zatvor\nKako navode u MUP-u, ovo ministarstvo predložilo je uvođenje kazne doživotnog zatvora za najteža krivična dela - teško ubistvo, silovanje, obljuba nad nemoćnim licem, obljuba nad detetom i obljuba zloupotrebom položaja. Ovim predlogom MUP je podržao akciju Fondacije „Tijana Jurić“ i redakcije "Blica" da se u naše krivično zakonodavstvo uvede institut doživotnog zatvora i time ubice najranjivijih građana Srbije - dece, zauvek sklonimo sa ulica. Kako je ranije za "Blic" izjavio ministar policije Nebojša Stefanović, doživotni zatvor treba da se uvede jer "ne smemo da rizikujemo da neko ko je ubica dece izađe ponovo na slobodu i dobije mogućnost da ponovo ubije neko dete".\n2. Priprema ubistva\nMUP je predložio i sankcionisanje pripremanja krivičnog dela teško ubistvo.\n- To je predloženo iz razloga efikasnijeg procesuiranja potencijalnih učinilaca ovog teškog krivičnog dela, naravno isključivo na osnovu prikupljenih dokaza koji nedvosmisleno ukazuju na to da je osumnjičeni preduzeo neke od pripremnih aktivnosti - objašnjavaju u MUP-u.\nOvo krivično delo do sada nije bilo u našem zakonodavstvu, a kako su ranije za "Blic" naveli članovi radne grupe iz redova Udruženja sudija i tužilaca Srbije, to će značiti da će umišljajno pripremanje krivičnog dela biti kažnjivo samo u slučajevima najtežih dela: ubistvo, razbojništvo, otmica...\n3. "Tri udarca"\nInicijativa ministra policije Nebojše Stefanovića koja podrazumeva oštrije kažnjavanje povratnika u delima s elementima nasilja, iz oblasti droga i nelegalnog oružja, kao i silovanja i obljube, takođe se našla među predlozima koje je MUP dostavio Ministarstvu pravde.\n- Predlog je da se onome ko ponovi izvršenje krivičnog dela iz ove grupe ne može izreći manje od jedne trećine maksimalno propisane kazne za ta krivična dela. Kod najtežih dela - povratnicima koji drugi put ponove delo potrebno je izreći najmanje polovinu maksimalne propisane kazne. Ukoliko neko od povratnika ponovi treći put delo, kazniće se kaznom koja ne može biti manja od dve trećine maksimalno propisane kazne za to krivično delo - navode u MUP-u.\n4. Nasilje u porodici\nDo sada nepoznati predlog MUP-a koji je dostavljen Ministarstvu pravde tiče se ubistva zbog nasilja u porodici. Kako je saopštio MUP, njihov predlog odnosi se na brisanje odredbe člana 194. Krivičnog zakonika, a koja se odnosi na nastupanje smrti člana porodice u slučaju nasilja u porodici. To znači da se prilikom kvalifikacije dela koje se osumnjičenoj osobi stavlja na teret, više neće, kako je do sada bio slučaj, na teret stavljati krivično delo "nasilje u porodici sa smrtnim ishodom" za koje je bila predviđena kazna od tri do 15 godina zatvora. Samim tim, ubicama članova porodice sudiće se za ubistvo, odnosno teško ubistvo, za koje su propisane znatno veće kazne.\nSAZNAJEMO Po novom Krivičnom zakonu mnogo teže će se dobijati nanogica, a evo koji osuđenici će posebno biti na udaru\n"NIJE TREBALO OVAKO DA OKONČA ŽIVOT" Na groblju u Bariču sahranjen Nebojša koji je izboden nožem nakon svađe\nNa lokalnom groblju u obrenovačkom naselju Barič, danas u 14.30 časova sahranjen je tragično nastradali Nebojša Nedeljković, koji je u noći između utorka i srede izboden nasmrt u svom automobilu.\nVELIKI POŽAR U VALJEVU Gori fabrika "Nova Srbijanka", nema opasnosti od curenja amonijaka\nVeliki požar izbio je u popodnevnim satima u fabrici "Nova Srbijanka" u Valjevu, ali, srećom, nema povređenih.


REKONSTRUKCIJA SLUČAJA ĐOKIĆ: Osumnjičeni bio na sahrani\nFoto: J. Ćosin, Fejsbuk\nGORAN DŽonić je penzionisani vatrogasac koji je osumnjičen za otmicu i ubistvo tročlane porodice Đokić.\nPrema nezvaničnim informacijama, DŽonić je pripremao zločin oko šest meseci, a deo novca svojih rođaka sakrio je delom u dvorištu svog sina.\nDŽonić je osumnjičen da je 26. septembra presreo svog brata od tetke Gorana Đokića, njegovu suprugu i ćerku, nakon porodične posete Goranovoj majci u selu Moravac.\nMEŠTANI U STRAHU: Scene iz Moravca po hapšenju osumnjičenog\nSumnja se da je Goran poslednji ubijen kako bi rekao šifru i ključ od sefa u kome se nalazio novac. Postoje indicije da je ubica imao pomagača, a da je vozilo Đokića odvezao oko 10 kilometara od sela gde ga je zapalio, kao i skuter kojim je presreo porodicu.\nTeren na kome je zapaljeno vozilo, kao i mesto gde su skrivena tela su ranije pripremljena, što je navelo policiju da sumnja da se radi o nekom ko je iz okoline mesta, zbog poznavanja terena.\nBlic otkriva da je osumnjičeni Goran DŽonić prisustvovao sahrani, kao i da se držao zadnjih redova tokom opela, kako ne bi privlačio pažnju. Navodno je plakao i ponašao se kao ''zabrinuti rođak'' na sahrani, a zatim se kod kuće ponašao normalno.\nPolicija je pronašla novac zakopan u dvorištu DŽonićevog sina, a sumnja se da je osumnjičeni odmah nakon dela upravo tu zakopao deo novca. Policiji je pažnju privuklo, navodno, otplaćen dug od 10.000 evra ubrzo nakon smrti porodice Đokić.\nSLUČAJ ĐOKIĆ: Foto galerija\n#novac porodice Đokić\n#slučaj porodice Đokić\nĐOKIĆI SAHRANJENI: Plač majke odzvanjao grobljem\nPLAČ I JAUK: Lidija u belom kovčegu, pored sanduci roditelja\nPOLICIJA NADGLEDA SAHRANU: Inspektori u civilu na oprezu


Dačić: Bez novca nema ciljeva - Društvo - Dnevni list Danas\nPočetna » Društvo » Dačić: Bez novca nema ciljeva\nDačić: Bez novca nema ciljeva\nBez novca nema ciljeva održivog razvoja i Vlada Srbije će pomoći koliko treba, izjavio je danas ministar spoljnih poslova Srbije Ivica dDčić na zatvaranju subregionalne konferencije „Promocija napretka u implementaciji Agende 2030“.\n0Piše: FoNet 14. septembra 2018. 15.13\nFoto: EPA/YANNIS KOLESIDIS (arhivska fotografija)\nSrbija ostaje u potpunosti posvećena implementaciji Agende za održivi razvoj do 2030. godine, posebno imajući u vidu da je, kao članica ključnih foruma, imala aktivnu ulogu u formulisanju ciljeva Agende i procesu utvrđivanja modela njenog finansiranja, rekao je Dačić.\nOn je istakao da je želja da se Srbija afirmiše kao stožer regionalne saradnje, snažno posvećen i aktivno angažovan na unapređenju odnosa u regionu, kao i na produbljivanju i konkretizaciji saradnje, posebno u okviru regionalnih inicijativa i mehanizama.\nDačić je ocenio da opstanak planete zavisi od današnjeg odnosa prema prostoru i spremnosti da investiramo u razvoj i očuvanje životne sredine.\nKao odgovorna članica međunarodne zajednice koja je potpisala i ratifikovala Pariski sporazum, Srbija nastoji da doprinese globalnim naporima za što efikasniji odgovor na izazove klimatskih promena, naglasio je Dačić.\nPut ka članstvu u EU, ocenio je Dačić, koji delimo sa drugim državama u regionu, sagledavamo kao put ka većoj stabilnosti, ekonomskom napretku i učvršćivanju tekovina demokratije.\nNaš je cilj prosperitetno društvo koje deli iste vrednosti sa drugim državama Evrope i sveta, doprinosi globalnoj stabilnosti i napretku i, pre svega, vodi računa o boljitku svojih građana, zaključio je Dačić.\nIvica Dačić, ocuvanje zivotne sredine, regionalna saradnjaBeograd


► Janković: PSG će raditi na jačanju saveza sa beogradskih izbora\nFoto: Beta, AP / Branislav Božić\nPredsednik Pokreta slobodnih građana (PSG) Saša Janković izjavio je danas da je cilj PSG da ojača savez napravljen za nedavne beogradske izbore, i da s novim opozicionim organizacijama, grupama i pojedincima iz cele Srbije ponudi alternativu za "put države posle Aleksandra Vučića".\nOcenio je da tu "scenu" čine Srpska napredna stranka i Socijalistička partija Srbije - s jedne strane, a s druge su PSG i političke organizacije demokratske građanske orijentacije koje su prošle cenzus. U to je ubrojao okupljene oko Dragana Đilasa, Narodnu stranku i organizaciju oko Aleksandra Šapića.\n"Nova politička scena je šansa i obaveza da opozicija konačno prestane da se bavi sobom i počne da se bavi Srbijom - okončanjem despotskog režima i demokratizacijom države i društva... Naš cilj je da ojačamo savez s beogradskih izbora novim opozicionim organizacijama, grupama i pojedincima demokratske orijentacije iz cele Srbije, bez ideje o liderstvu, već iskrenim udruživanjem kako bismo ponudili alternativu za put države posle Vučića", dodao je on.\nU saopštenju PSG se navodi da je Janković rekao da su beogradski izbori pokazali da predsednik SNS Aleksandar Vučić i njegova lista "nemaju veliku suštinsku podršku" jer su pobedu ostvarili "uz veliku krađu, medijski linč i kupovinu glasova".\nPredsednik Pokreta slobodnih građana (PSG) Sergej Trifunović izjavio je da nema pojma kako će izgledati kraj ove vlasti ali se plaši "onoga na šta su spremni, jer bog te pita šta su sve...\nPSG osudio napad na Prajd info centar\nPokret slobodnih građana (PSG) osudio je danas napad na Prajd info centar u Beogradu.


Beta 26. septembra 2021. 15:35\nTri dana posle otvaranja afere „kiseonik“, predstavnici vlasti u Republici Spskoj i dalje ostaju pri stavu da je kiseonik, koji se daje pacijentima u Univerzitetsko-kliničkom centru RS (UKC RS), ispravan, dok predstavnici opozicije traže od nadležnih institucija da ispitaju navode o tome da pacijenti u UKC primaju industrijski, a ne medicinski kiseonik.\n„Gradjani mogu i treba da budu sigurni da je kiseonik ispravan i da tu nema problema, a da je ovo rezultat spekulacija koje rade ljudi iz Partije demokratskog progresa (PDP) i oko njih“, izjavio je srpski član Predsedništva i lider vladajućeg Saveza nezavisnih socijaldemokrata (SNSD) Milorad Dodik.\nOn je naveo da postoje institucije koje treba da iznesu svoj stav o celoj aferi, dodavši da je Ministarstvo zdravlja RS jasno utvrdilo da je firma „TGT“ ovlašćena da uvozi medicinski kiseonik.\nFirma „TGT Tehnogas“ iz Laktaša, koja je nabavila kiseonik za UKC RS, u vlasništvu je nekadašnjeg ministra unutrašnjih poslova RS Stanislava Čadje.\n„Problem nastaje onog trenutka kada ljudi iz PDP-a uvode neki novi pravilnik u Agenciji za lekove, gde propisuju neke svoje procedure“, kazao je Dodik.\nkako je rekao „oni nisu bili nadležni da to urade“, i dodao da su u medjuvremenu „već dali jednoj firmi iz Sarajeva pravo da mogu da vrše unutrašnju distribuciju istog tog kiseonika koji nabavljaju od ‘TGT'“.\nDodik je ocenio da se tu radi „o borbi za tržište“, koje je, kako je naveo, „očigledno trebalo da ispuni neka očekivanja ljudi koji rade oko direktora Agencije za lekove BiH Aleksandra Zolaka i ostalih, koji su očigledno nedodirljivi, jer su učestvovali u raznim stvarima“.\n„Oni su smislili tu vrstu priče o unutrašnjem prometu, gde su putem nepostojećeg pravilnika ovlastili firmu iz Sarajeva, koja je trebalo da dobije ovlašćenja za snabdevanje svih bolnica, pa i onih u Republici Srpskoj“, naveo je on.\nPrema njegovim riječima, „TGT“ je ovlašćeni uvoznik medicinskog kiseonika, koji je bio korišćen u svim bolnicama i ustanovama širom Srpske, pa i značajnom broju bolnica u Federaciji BiH.\n„Sve je to funkcionisalo na isti način i u Federaciji BiH, dok se nisu upleli ovi pametnjakovići iz PDP-a koji su napravili tu ujudurmu kako bi imali priliku da zastraše stanovništvo“, naveo je Dodik.\nOn je kazao i da je, na osnovu informacija do kojih je mogao da dodje, kiseonik potpuno ispravan i služi medicinskoj svrsi, za šta postoje svi sertifikati i dozvole.\n„Postoji problem oko toga što ‘TGT’ nisu dali dozvolu za unutrašnji promet, već su hteli da to ide preko sarajevske firme, a da sarajavska firma kupuje od firme iz Banjaluke, a onda prodaje preko Sarajeva kiseonik u Banjaluku“, rekao je Dodik.\nNaveo je i da je on, u vreme kada se u UKC RS lečio od korona virusa, koristio taj isti kiseonik.\nBivši ministar zdravlja RS i predsednik Odbora za zdravstvo opozicione Srpske demokratske stranke Slobodan Stanić izjavio je da je kontrola bezbednosti i kvaliteta kiseonika, koji je isporučen UKC RS, morala ići preko Agencije za lekove i medicinska sredstva BiH.\n„Kada je u pitanju medicinski kiseonik Agencija za lekove koristi laboratorije iz inostranstva, koje moraju, ne samo biti akreditovane, već moraju imati i akreditovanu metodu za kontrolu medicinskog kiseonika“, naveo je Stanić.\nOn je dodao da UKC, ako RS želi da stavi tačku na aferu „kiseonik“, mora javnosti predočiti nalaz ovlašćene, akreditovane laboratorije, sa akreditovanom metodom ispitivanja medicinskog kiseonika, kako bi se odagnalo opravdano uznemirenje gradjana.\nPrema njegovim rečima, kontrola se vrši u pet složenih modula i sveobuhvatna je i samo tako se dolazi do apsolutnih dokaze o kvaliteti i bezbednosti proizvoda.\nKomentarišući Dodikove tvrdnje da je „za sve kriva Agencija za lekove BiH“, na čijem čelu je PDP-ov kadar Aleksandar Zolak, Stanić je naveo da je do 2008. godine Republika Srpska imala svoju Agenciju za lekove i medicinska sredstva, a da je Agencija za lekove BiH uspostavljena 2009.\n„Svima je jasno da je tada predsedavajući Saveta ministara BiH bio Nikola Špirić, resorni ministar Sredoje Nović kao ministar civilnih poslova, a Ranko Škrbić je bio resorni ministar zdravlja i socijalne zaštite RS (svi iz SNSD). Njih treba pitati zašto je RS ostala bez svoje Agencije za lekove i kako je preneta nadležnost na nivo BiH“, kazao je Stanić.\nStanić je uputio pitanje i Agenciji za lekove BiH, koja u svom sastavu ima Inspektorat i glavnog inspektora – „zašto nije naložena inspekcijska kontrola, kako dobavljača, tako i ustanova, ako se ovo dešava od 2017. godine“.\nPredsednik PDP-a Branislav Borenović ocenio je da je Dodik „lično priznao da zna da firma njegovog prijatelja i funkcionera SNSD (Stanislava Čadje) nema dozvolu za unutrašnji promet lekovima“.\nBorenović je prokomentarisao Dodikove optužbe da „pametnjakovići iz PDP uvode novi pravilnik u Agenciji za lekove“.\n„Moram Dodika razočarati činjenicom da je Pravilnik o uslovima za obavljanje prometa na veliko još 2014. godine doneo kadar SNSD, tadašnji ministar Sredoje Nović, a da je verifikovan kroz sve važeće akte i glasom člana Stručnog saveta Agencije za lekove iz Republike Srpske, opet kadra SNSD, Lazara Prodanovića“, naveo je on.\nBorenović je naglasio da je vlast u RS „obezvredila sve, izašla izvan okvira zakona i važećih zdravstvenih standarda i u prethodnih godinu i po dovela do drastičnog pada poverenja naroda u zdravstveni sistem“.\n„Maske su nabavljali preko turističke agencije, respiratore skoro pa direktno preko Dodikovog kabineta, šatorsku konstrukciju, koju su zvali mobilna bolnica, telefonskim pozivom premijera (Radovana) Viškovića svom prijatelju i sve to plaćali novcem gradjana po višestruko višim cenama od tržišnih“, naveo je predsednik PDP-a.\nOn je dodao da sada nije bitno šta će bilo ko od političara reći, već da se utvrdi stvarno stanje.\n„Da li je prekršen zakon, kako su povlašćene firme mogle prometovati kiseonikom ako nemaju dozvolu za to, ko je uvozio i kakav kiseonik, ko je sve odgovoran za eventualne nepravilnosti i moguća krivična dela i na kraju, pitanje svih pitanja, kakav kiseonik se koristi u našim klinikama“, naglasio je Borenović.\nPrema njegovim rečima, na pravosudju, inspekcijama i struci je da daju odgovor.\nPrethodnih dana objavljene su informacije da se svim zdravstvenim ustanovama u RS isporučuje industrijski, a ne medicinski kiseonik i da su to činile firme koje nisu ovlašćene za distribuciju medicinskog kiseonika.\nBiH je druga u svetu, a prva u Evropi po broju smrtnih slučajeva od korona virusa, a u okviru BiH, najveću stopu smrtnosti, 5,64 odsto u odnosu na broj zaraženih, ima RS.\nStopa smrtnosti u Federaciji BiH je 3,94 posto u odnosu na broj zaraženih.


Sirija: Šalju pobunjenicima nemačke rakete? – Nadlanu.com\nObjavljeno 16. juna 2013. / 19:03:00\nSaudijska Arabija planira da snabdeva sirijsku opoziciju protivavionskim raketama u borbi protiv snaga predsednika Bašara al Asada, piše nedeljnik "Špigl".\nNemački list u članku prenosi poverljivi izveštaj dobijen prošle sedmice od nemačke obaveštajne službe za inostranstvo i nemačke vlade i navodi da je u pitanju slanje evropskih ručnih bacača klase „mistral“, MANPADS.\n„Špigl“ ukazuje da ručni bacači sa raketama zemlja-vazduh mogu da ciljaju niskoleteće avione, uključujući helikoptere, a da su oni dali mudžahedinima znatnu prednost u Avganistanu u borbi protiv sovjetske vojske 1980-ih, prenosi AFP.\nFrancuska agencija ističe da je Saudijska Arabija ključni saveznik sirijskih pobunjenika i dugo ih podržava osiguranjem bolje oružja.\nVašington je prošle sedmice obećao slanje vojne pomoći pobunjeničkim snagama pokušavajući da svrgne Asada, uz tvrdnje da je ima dokaze da je sirijski režim prešao „crvenu liniju“ upotrebivši hemijsko oružje manjeg obima.\nEvropska unija ukinula je prošlomesečni embargo na naoružavanje sirijske opozicije, utirući put za veću podršku Zapada pobunjenicima u građanskom ratu, za koji se tvrdi da je do sada odneo 93.000 života, navodi AFP.\nPoginulo dete u eksploziji, više povređenih\nPirlo: Igranje na Marakani – ostvarenje dečačkog sna!


Костић: Приоритет нове владе мора бити заштита српског народа у региону | Јадовно 1941.\nDatum objave: četvrtak, 28 jula, 2016\nPovodom najnovijih dešavanja u regionu, neophodno je napraviti ozbiljnu državnu strategiju i obnoviti državne organe koji će se baviti zaštitom srpskog naroda u državama koje su nastale raspadom SFRJ, saopštio je danas Ivan Kostić, narodni poslanik u Skupštini Srbije i predsjednik odbora za dijasporu i Srbe u regionu.\n„Radikalni islamizam koji je postao najveći problem cele Evropu, polako svoje pipke pušta i na prostoru Balkana. Paljenje srpskih zastava, uzvikavanje ratnih pokliča ‘Islamske države’, samo su već viđene epizode koje smo gledali 90-ih godina u Bosni i Hercegovini a koje sada seju smrt po gradovima Evropske unije“, naglasio je Kostić.\nKostić je ocijenio da srpska Vlada mora reagovati kako bi zaštitila Srbe u Hrvatskoj:\n„U Hrvatskoj ustaška ideologija samo što nije postala državna politika. Za sada još nezvanično, ali prećutna podrška ili blaga reakcija državnih institucija, zahtevaju hitnu reakciju srpske Vlade po pitanju zaštite naših sunarodnika u Hrvatskoj.“\nPredsjednik odbora za dijasporu i Srbe u regionu smatra da su bure baruta u Makedoniji i NATO invazija Crne Gore potencijalna žarišta koja mogu prouzrokovati nove sukobe i terorističke akcije na Balkanu.\n„Meta u svim ovim državama će sigurno biti pripadnici srpskog naroda i zato zadatak neke nove Vlade mora biti obnavljanje Ministarstva za dijasporu i Srbe u regionu, a urgentno treba rešiti i pitanje direktora Uprave za dijasporu i Srbe u regionu, koga nema već dve godine.\nBudemo li ovako neodgovorni prema pripadnicima vlastitog naroda u državama bivše SFRJ, sami pravimo preduslove za novo stradanje srpskog naroda, nalik na ono početkom 40-ih i 90-ih godina“, naglasio je Kostić.\nIzabran predsjednik i zamjenik predsjednika Odbora za …


PIC: Prekinuti s prijetnjama otcjepljenjem i osporavanjem postojanja BiH - Klik Jajce\nPIC: Prekinuti s prijetnjama otcjepljenjem i osporavanjem postojanja BiH\nAmbasadori Upravnog odbora Vijeća za provođenje mira (PIC) još jednom potvrđuju da je za građane Bosne i Hercegovine od ključne važnosti da institucije funkcionišu na svim nivoima vlasti, uključujući i Oružane snage BiH, te da svi politički predstavnici imaju odgovornost da učestvuju u njihovom radu kako bi služili onima koji su ih izabrali. Bez zalaganja i saradnje nema prijeko potrebnih reformi – posebno onih koje se odnose na vladavinu prava, koje su od ključne važnosti kako bi BiH mogla krenuti dalje na putu ka EU – a građani BiH nikada neće biti u mogućnosti u potpunosti ostvariti svoje pravo na mirnu, demokratsku i prosperitetnu budućnost.\nAmbasadori Upravnog odbora PIC-a (Ruska Federacija se ne slaže sa tekstom ove izjave) očekuju od svih čelnika da odbace retoriku koja vodi destabilizaciji i podjelama, te da prekinu sve aktivnosti u tom pogledu, uključujući i prijetnje otcjepljenjem i osporavanje postojanja BiH kao jedinstvene, suverene države koja se sastoji od dva entiteta.\n“Ustrajni smo u podršci suverenitetu, teritorijalnom integritetu i ustavnom poretku BiH. Pokušaji da se poništi 26 godina teško stečenog napretka i mira suprotni su onome na šta su se svi politički lideri obavezali i kamo BiH treba ići”, navodi se u izjavi.\nAmbasadori Upravnog odbora PIC-a čvrsto podržavaju autoritet, mandat i vitalnu ulogu visokog predstavnika sve dok BiH u potpunosti ne izađe iz međunarodne supervizije, tako što će ispuniti 5 ciljeva i 2 uslova, što zahtijeva znatan angažman svih strana, navodi se u izjavi ambasadora Upravnog odbora Vijeća za provođenje mira (PIC).\nThe post PIC: Prekinuti s prijetnjama otcjepljenjem i osporavanjem postojanja BiH appeared first on Jajce Online.\nEgipatska aktivistkinja osuđena na 18 mjeseci zatvora zbog širenja lažnih vijesti\nÖzer o Premijer ligi: Igrači moraju promijeniti razmišljanje i ponašan…


Žiofre: EU će obezbediti Srbiji opremu za upravljanje ostacima pesticida | Novinska agencija Beta\nEKONOMIJA | 22.09.2021 15:15 > 22.09 15:15\nŽiofre: EU će obezbediti Srbiji opremu za upravljanje ostacima pesticida\nŠef Delegacije Evropske unije (EU) u Srbiji Emanuele Žiofre rekao je danas da će Unija obezbediti Direkciji za nacionalne referentne laboratorije najsavremeniju analitičku opremu kao što je oprema za upravljanje ostacima pesticida, saopštio je Media EU info.\n"Ova ustanova je centar srpskih laboratorija za bezbednost hrane, ali je takodje igrala vitalnu ulogu u ranim fazama pandemije kovida 19, kada je većina ljudskih uzoraka tamo testirana sa prethodno isporučenom opremom, koju je donirala EU", rekao je Žiofre.\nOn je sa ministrom poljoprivrede, šumarstva i vodoprivrede Branislavom Nedimovićem obišao Medjunarodni poljoprivredni sajam u Novom Sadu, obeležavajući dve decenije partnerstva Srbije i EU u oblasti poljoprivrede.\nZahvaljujući pomoći EU, Srbija je, prema rečima Žiofre, postigla izvanredne rezultate u iskorenjivanju bolesti životinja, poput besnila, opasnih i za životinje i za ljude.\nPomoć EU, prema njegovim rečima, u oblasti bezbednosti hrane neće se tu zaustaviti.\nOd 2000. godine EU je donirala 230 miliona evra za poljoprivredu i bezbednost hrane u Srbiji, a glavni pravci pomoći su zaštita životne sredine, zdravlje ljudi, bezbednost hrane, dobrobit životinja, održavanje tla u dobrom stanju.\nZahvaljujući rezultatima te podrške i naporima Srbije, poljoprivredni izvoz Srbije u EU se više nego udvostručio u poslednjoj deceniji, a nešto više od polovine ukupnog izvoza ide u EU. Srbija je prošle godine imala pozitivan trgovinski bilans od preko pola milijarde evra poljoprivrednih proizvoda.\nMinistar Nedimović rekao je da, zahvaljujući poklonu EU, Srbija sada može da prekontroliše sumnjivu hranu i ukoliko je problematična isključi je sa tržišta.\nEU pomaže poljoprivrednicima u Srbiji preko IPARD programa i sada im je na raspolaganju 230 miliona evra za ulaganja u fizičku imovinu, kao što su traktori, u preradu i plasman poljoprivrednih proizvoda, u diversifikaciju farmi i razvoj poslovanja, kao i u tehničku pomoć.


Oglasila se mrzovoljna i nezadovoljna Željka Cvijanović: “Jefitni trik iz Sarajeva je prebacivanje krivice na RS” – Mreza\nPredsjednica RS Željka Cvijanović istakla je da se nastavak pregovora o izbornoj reformi nije desio, jer oni koji u njoj učestvuju, a za sada su to političke partije iz FBiH, nisu na tragu bilo kakvog dogovora, a ne zbog nedavnog zasjedanja Narodne skupštine RS.\nUpitana da prokomentariše zajedničku izjavu Delegacije EU i Ambasade SAD u BiH o odgađanju pregovora o reformi Izbornog zakona u BiH, Cvijanović je izjavila da što se tiče pregovora unutar FBiH, koliko se zna, nema pomaka.\n“To što se u Sarajevu nastoji svaliti krivica na RS je jeftin trik. U FBiH ni tri godine od prošlih izbora nisu implementirani izborni rezultati. Da Izborni zakon treba mijenjati i spriječiti različite zloupotrebe je jasno i vjerujem da takva aktivnost ima podršku svih partija, ali tu postoji prethodno pitanje koje treba riješiti, a odnosi se na legitimno predstavljanje koje traže hrvatske partije” istakla je Cvijanović.\n“Naravno, razumijem da međunarodni službenici imaju zabrinutosti i u vezi sa zasjedanjem Narodne skupštine RS, ali to nije ključno za nedolazak onih koji se bave isključivo izbornom reformom. I ta pitanja koja se vezuju za zaključke Narodne skupštine RS isto tako zavise od političke volje političkih partija.\nI mi smo zabrinuti za stanje u BiH, nedostatak političkog dijaloga između konstitutivnih naroda, zabrinuti smo zbog očekivanja da vam neko s vana donese rješenje, a pogotovo zbog nastojanja da se neutrališe koncept konstitutivnosti na kojem počiva BiH” naglasila je Cvijanović.\nTOTALNI DEBAKL ALEKSANDRA VUČIĆA: Prošla su 24 sata od njegovog “ultimatuma” NATO-u i ništa se nije desilo! Sada poručuje -“Vezane su nam ruke”


Tači i Haradinaj dogovorili: Skupština u sredu – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Tači i Haradinaj dogovorili: Skupština u sredu\nRTV Vojvodina 15/07/2017 Politika\nPRIŠTINA – Konstitutivna sednica kosovskog parlamenta će najverovatnije biti održana u sredu, tvrde u koaliciji okupljenoj oko DPK Hašima Tačija, čiji je kandidat za premijera Ramuš Haradinaj, piše prištinski Zeri.\nO tome su, kako se navodi, razgovarali juče Tači i Haradinaj.\nKako je ranije najavljeno, kandidat za to mesto je predsednik Demokratske partije Kadri Veselji, koji je tu dužnost obavljao i u prošlom sazivu skupštine.\nPrema rečima Rasima Seljmanaja iz Haradinajeve Alijanse za budućnost Kosova, Tači i lider te stranke su se složili da je potrebno sazvati konstitutivnu sednicu Skupštine što pre.\n“Imamo dovoljno glasova da formiramo vladu”, izjavio je Seljmanaj, koji, međutim, nije precizirao koje stranke će činiti novu vladu s obzirom na to da je koalicija okupljena oko DSK odlazećeg premijera Ise Mustafe i pokreta Samoopredeljenja Aljbina Kurtija ranije saopštile da neće podržati vladu Ramuša Haradinaja.\nVanredni parlamentarni izbori na Kosovu održani su 11. juna. Na njima je koalicija “PAN” ( Demokratska partija, Alijansa za budućnost i Inicijativa) osvojila 39 mandata. Pokret “Samoopredeljenje” ima 32, koalicija “LAA” (Demokratski savez, Alijansa za novo Kosovo i Alternativa) ima 29, Srpska lista ima devet, Samostalna liberalna stranka jednog poslanika, a ostale manjinske zajednice imaju 10 poslanika.\nAhmeti: Možda će od Tačija tražiti da mandat da VV-LAA\nGradonačelnik Prištine i član radikalnog pokreta “Samoopredeljenje” Špend Ahmeti nije isključio mogućnost da predstavnici međunarodne zajednice zatraže od kosovskog predsednika Hašima Tačija da mandat za formiranje nove vlade dodeli tom pokretu i koaliciji okupljenoj oko DSK odlazećeg premijera Ise Mustafe.\nAhmeti ne isključuje, naime, mogućnost da se to dogodi nakon što koalicija okupljena oko Tačije DPK, odnosno njihov kandidat za premijera Ramuš Haradinaj, ne uspe da formira vladu u prvom pokušaju.\nKallxo: Bez dogovora Haradinaja sa nesrpskim manjinskim zajednicama\nPolitički lider manjinske zajednice egipćana na Kosovu i Metohiji Veton Beriša izjavio je da je kandidat za premijera i lider Alijanse za budućnost Kosova Ramuš Haradinaj odbio zahtev nesrpskih manjinskih zajednica da njihov predstavnik budu na čelu jednog ministarstva u novoj vladi.\nKako prenosi portal Kallxo, Beriša je rekao da su nesrpske manjinske zajednice na sastanku sa Haradinajem odbile da prihvate da njihov predstavnik bude zamenik ministra u novoj vladi.\nBeriša tvrdi da je Haradinaju rekao da njegova partija traži visoku poziciju u novoj vladi, kao i da vladin program mora da podržava razvoj manjinske zajednice egipćana.\n“Složili smo se da nastavimo razgovore…”, rekao je Beriša i dodao da je za sada “sve otvoreno”.\nU međuvremenu, Avni Arifi iz Haradinajeve ABK rekao je ranije da je da je njihov lider dobio bezuslovnu podršku nesrpskih zajednica na KiM.\nManjinske zajednice na KiM imaju 20 zagarantovanih poslanika u kosovskom parlamentu s tim da 10 pripada srpskoj zajednici, a preostalih 10 svim ostalim manjinskim zajednicama.\nKurti:Haradinaj je spreman da srađuje i sa Srpskom listom\nKandidat “Samoopredeljenja” za kosovskog premijera, Aljbin Kurti, tvrdi da će koalicija okupljena oko DPS Hašima Tačija pokušati sve što je moguće da formira novu vladu, pa čak i da sarađuje sa Srpskom listom.\nKurti u izjavi za prištinski Lajmi nije propustio priliku da kaže da je Srpska lista pod, kako je rekao, direktnom kontrolom Beograda.\nOsnivač radikalnog pokreta Samoopredeljenje je rekao da bi poslanici drugih partija mogli da podrže Haradinaja za premijera jer, kako je rekao, njihovi džepovi se mogu napuniti, a i vladajući režim ne okleva da ih zastraši\nUsevi u katastrofalnom stanju\nU Siriji i Iraku 40 žena sa Kosova


Uprava za agrarna plaćanja Arhiva - Far\nPočetnaPosts Tagged "Uprava za agrarna plaćanja"\nUprava za agrarna plaćanja Tag\nOd 15. aprila do 31. maja pčelari predaju zahteve za 800 dinara po košnici\nOd danas 15. aprila svi zainteresovani pčelari mogu da podnose zahteve za ostvarivanje podsticaja u pčelarstvu po košnici pčela. Pravno lice, preduzetnik i fizičko lice – nosilac komercijalnog porodičnog poljoprivrednog gazdinstva, koje ispunjava uslove propisane zakonom kojim se uređuju podsticaji u poljoprivredi i ruralnom razvoju, može\nMinistarstvo poljoprivrede, šumarstva i vodoprivrede – Uprava za agrarna plaćanja, raspisalo je Javni poziva za podnošenje zahteva za ostvarivanje prava na podsticaje za očuvanje životinjskih genetičkih resursa u 2021. godini. Rok za podnošenje zahteva je do 6. decembra. U Ministarstvu kažu da pravo na podsticaje ima\nPoljoprivrednici su prošlog vikenda započeli žetvu i prvi prinosi su ispod očekivanih, a otkupne cene su 15 do 16 dinara po kilogramu, retko 17 zbog čega su nezadovoljni i pojedina udruženja predlažu protest, rekao je predsednik Upravnog odbora Nezavisne asocijacije poljoprivrednika Srbije (NAPS) Jovica Jakšić. On\nUprava za agrarna plaćanja Ministarstva poljoprivrede objavila je javni poziv za odobravanje projekata za IPARD podsticaje u ruralnom turizmu, piše portal Agrosmart. Reč je o pozivu iz Mere 7 – Diverzifikacija poljoprivrednih gazdinstava i razvoj poslovanja, a na raspolaganju poljoprivrednicima, preduzetnicima i mikro i malim preduzećima\nSubvencije za promotivne aktivnosti u poljoprivredi\nNa osnovu Zakona o podsticajima u poljoprivredi ministar poljoprivrede, šumarstva i vodoprivrede doneo je pravilnik o podsticajima za promotivne aktivnosti u poljoprivredi i ruralnom razvoju. Podsticaji obuhvataju: 1) podsticaj za organizaciju naučno-stručnih skupova, seminara, radionica, tribina i predavanja u oblasti poljoprivrede i ruralnog razvoja, na teritoriji Republike


BERLIN je glavni grad Savezne Republike Nemačke i istovremeno jedna od njenih 16 saveznih pokrajina.\nGrad koji je do 1989. godine bio podeljen Zidom i to ne bilo kakvim nego zidom koji je razdvajaodve kulture-istočnu pod uticajem Sovjeta i zapadnu pod uticajem Amerike, Britanije i Francuske.Grad koji je posle Drugog Svetskog rata pretrpeo teško razaranje i zbog toga nazvan "Vremenskom nulom",danas je drugi najveći grad u EU i jedan od turistički najposećenijih gradova Evrope.\nI posle rušenja zida podela u gradu i dalje se oseća.Grafiti,klubovi,skvotovi, underground ekipa,duh slobode sa jedne strane, a uređenost,mirni parkovi visoke zgrade i Ku-dam nalik Jelisejskim poljima u Parizu sa prodavnicama markirane robe. Grad sa dve duše-Berlin.\nOno što mnoge fascinira je podatak da Berlin jedan od najmađih gradova Evrope, ima više kanala od Amsterdama .S obzirom na spori tok reke Špreje, močvarno tlo Berlina je zahtevalo da se naprave čvrsti nasipi. Više od 180 kanala preseca Berlin, a sa 1700 mostova grad je prevazišao čak i Veneciju.Krstarenje Šprejom jedan je od najboljih načina istraživanja Berlina, a neki od najlepših kafića i restorana smešteni su na samim kanalima.Takođe jedan je od najzelenijih gradova Evrope. Čak 30 odsto ukupne površine grada je pod parkovima,šumama i jezerima. Među najvećim evropskim parkovima Tirgarten-zauzima veliki deo centralnog Berlina i važi za najomiljenije izletište građana.\nPoznat je i po tone što je jedini grad u svetu sa tri opere. I ne samo to sve tri opere su aktivne, kulturna ponuda Berlina se širi na više od 250 galerija,150 pozorišta i 175 muzeja od kojih je najveći čuveni kompleks "Ostrvo muzeja". Ovo ostrvo je dom čak pet fantastičnih muzeja koji pokrivaju bukvalno svaki aspekt istorije i umetnosti - od kamenog doba do futurističkih postavki.


PRODUKTNA BERZA: Pad cena svih ratarskih kultura, najviše soje - AgroFin\nNaslovna Berze PRODUKTNA BERZA: Pad cena svih ratarskih kultura, najviše soje\nPRODUKTNA BERZA: Pad cena svih ratarskih kultura, najviše soje\nUkupan promet na novosadskoj Produktnoj berzi, protekle nedelje je 3.025 tona robe, čija je finansijska vrednost iznosila 105.163.750 dinara. Cene svih poljoprivrdnih proizvoda imale su tendenciju pada, a najizraženiji je bio kod sojinog zrna od oko 10 odsto.\nNa pad cena soje, najveći uticaj imali su svetski trendovi, ali i unutrašnji faktori. Potpuno odsustvo tražnje, treću nedelju za redom, dovelo je do toga da ova uljarica zabeleži pad od 9,94 odsto u odnosu na prethodni upoređujući podatak. Berzanski ugovori su zaključeni po jedinstvenoj ceni od 77 dinara za kilogram bez PDV-a. Terminska tražnja za sojom na paritetu FCA Vojvodina kretala se u rasponu od 481 do 490 evra za tonu u dinarskoj protivvrednosti na dan plaćanja po srednjem kursu NBS.\nTržište kukuruza takođe je bilo uzburkano. Ono što je karakterisalo cenu jeste, konstantna promena na dnevnom nivou, koja je u osnovi pratila trendove svetskih kretanja. Početkom nedelje kukuruz je prometovan po ceni od 26, da bi krajem trgovanje bilo u cenovnom rasponu od 24,70 do 25,50 dinara za kilogram bez PDV-a.\nCene pšenice su takođe slabile i na međunarodnom i na domaćem tržištu, a pad cena ove žitarice pratio je kretanje kukuruza, koji je ostao lider dinamike tržišta. Realizacija se kretala u cenovnom opsegu od 22,50 do 22,70 dinara za kilogram sa izraženom tendencijom pada, navodi se u nedeljnom izveštaju Produktne berze.\nPrethodni tekstObuka za rukovaoce sušara poljoprivrednih proizvoda na novosadskom Poljoprivrednom fakultetu\nSledeći tekstMinistarstvo poljoprivrede, zajedno sa stočarima, traži rešenje za interventni otkup 10.000 tovljnika


Novčane nagrade za koncepte lunarnog toaleta\n10/07/2020, 23:59 Washington DC\nNasina misija "Artemida" bi trebalo da odvede astronaute na Mjesec 2024. godine. Kada članovi posade stignu, biće im potreban toalet. To je razlog zbog kojeg je NASA dana 25. juna raspisala osmonedjeljni projekat Lunar Loo Challenge za rješenje lunarnog toaleta, otvoren za sve, iz svih zemalja.\nZa tri najupečatljivija koncepta biće dodijeljeno 35.000 američkih dolara, pojedincima ili timovima, kao i prilika da razgovaraju s inženjerima Nase o svojoj ideji. Dobijaju i privatni obilazak Svemirskog centra Džonson.\nNa konkursu mogu da učestvuju stariji od 18 godina, ali postoji i posebna kategorija za mlađe.\nToalet će morati da funkcioniše u uslovima Mesječeve gravitacije, kao i da bude funkcionalan i u uslovima mikrogravitacije tokom puta. Uređaj će morati da bude kompaktan i lagan, energetski efikasan, da obrađuje tečni i čvrsti otpad, te upotrebljiv za oba pola.\nKompletna lista zahtjeva može se naći na veb lokaciji konkursa: NASA gov\nFotografija, izvor: NASA


Gubitak Er Berlina 62,7 miliona eura › Made-in-Germany.rs\nNemački avioprevoznik, kompanija „Er Berlin“, koja je 29 posto u vlasništvu kompanije „Etihad Ervejz“ iz Abu Dabija, izvestila je da je povećala poslovni gubitak u drugom tromesečju, zbog rasta troškova usled potpunog prelaska na poslovanje sa iznajmljenom flotom, ali i zbog slabljenja eura prema dolaru.\nGubitak kompanije, pre oporezivanja, gotovo je učetvorostručen na 62,7 miliona eura (69,9 miliona dolara), sa 15,9 miliona eura, koliko je iznosio godinu dana ranije. Prihod Er Berlina je pao za 9,4 posto, na 970,6 miliona eura, navela je druga najveća nemačka aviokompanija u svom saopštenju, a prenosi agencija „Blumberg“.\nNemačka kompanija beleži i porast troškova lizinga za 12 posto u prošlom kvartalu, usled porasta broja iznajmljenih aviona, kao i zbog jakog dolara. Prosečna naplaćena cena prevoza po putniku pala je za 5,8 posto, na 109,39 eura.\n„Preterani kapaciteti u avioindustriji, zajedno sa nesigurnostima proisteklim zbog terorističkih napada, i dalje će pritiskati cene tokom letnjih meseci“, procenjuju u Er Berlinu.\nGeneralni direktor aviokompanije Stefan Pičler je pod pritiskom da će se sedam godina gubitaka Er Berlina, zbog kojih je Etihad ubrizgao nekoliko paketa finansijske pomoći, pretvoriti u osam godina, piše „Blumberg“.\nEr Berlin je 5. avgusta objavio planove za ponudu sedišta u biznis klasi na letovima u Evropi, nazvavši taj potez „početkom dalekosežne transformacije“ poslovanja.\nAkcije nemačke kompanije pale su juče za čak 7,5 procenata, što predstavlja najveći dnevni pad od 25. jula. Akcije kompanije pale su za 24 posto u ovoj godini, oborivši tržišnu vrednost kompanije na 81,4 miliona eura.\nOd MiG na 10/08/2016 / Investicije, Transport, Usluge / Ostavite komentar


"Ova vrsta posete uz učešće igrača iz ostalih klubova, jedno je potpuno novo iskustvo za mene. Bilo mi je veliko zadovoljstvo što sam predstavljao moj klub, ali i video i upoznao se sa aktivnostima kojima se pridaje velika važnost, kao u Evroligi, tako i u mom klubu", rekao je Bjelica za klupski sajt posle sastanka u Barseloni.\nNova sezona je počela sastankom igrača 16 klubova koji će učestvovati u narednom izdanju najjačeg evropskog takmičenja.\nOsim sastanka u sedištu Evrolige u Barseloni, na kome je prošle sezone kao predstavnik crveno-belih bio Branko Lazić, održan je i zajednički trening "One Team" projekta društvene odgovornosti.\nZa brojne igrače ovo je bilo prvo bliže upoznavanje sa programom "One Team" koji će podržavati u sledećoj sezoni kroz klupske aktivnosti.\nOd svog osnivanja 2012. godine, kroz program "One Team" prošlo je čak 14.000 učesnika, a ovogodišnja manifestacija održana je u trening centru Barselone.


Tadić: SAD će stabilizovati svoju politiku sa Srbijom kao strateškm partnerom\n21 septembar, 2006\nNemački mediji i političari nisu danas komentarisali sinoćnje saopštenje Kontakt-grupe u kojoj je potvrdjena rešenost da budu učinjeni svi mogući napori da bi se u toku ove godine pregovorima postiglo rešenje statusa Kosova. Ali, preneta je ocena predsednik Srbije Borisa Tadića da i dalje postoji mogućnost za postizanje kreativnog rešenja za Kosovo koje će zadovoljiti mnogobrojne interese obe strane. Istovremeno je izrazio nadu da će SAD „stabilizovati svoju politiku sa Srbijom kao strateškm partnerom“.\nNemački komentatori i stručnjaci za Balkan ionako su proteklih meseci od početka pregovora o Kosovu, u prvi plan stavljali težnju medjunarodne zajednice da se rešenje za Kosovo postigne još u ovoj godini. Nemačkoj, koja je članica Kontakt-grupe, ovakav tempo rešavanja statusnog pitanja svakako bi i odgovarao, s obzirom da će 1. januara 2007. preuzeti predsedništvo Evropskom unijom.\nPo oceni analitičara, doduše, Nemačka bi u prvoj polovini naredne godine imala pune ruke“ posla oko Kosova čak i ako se pitanje statusa reši do kraja ove godine. Ali bi ipak za Berlin bilo povoljno da „vrući krompir“ nema u ruci i da se posveti drugim postavljenim priopritetima. A to su pre svega pokretanje ponovnog postupka za usvajanje ustava EU i formulisanje nove politike EU prema Rusiji.\nPredsednik Srbije Boris Tadić je u intervjuu za današnji „Frankfurter algemajne cajtung“ rekao da i albanska i srpska strana imaju teškoće u prihvatanju stvarnosti.\n„Rešenje (za Kosovo) mora da bude takvo, da obe strane mogu da ga prihvate. Smatram da još imamo dovoljno prostora za kreativno rešenje koje znači kompromis i ipak zadovoljava mnoge interese ne obe strane“, rekao je Tadić.\nPredsednik Srbije je ukazao da „većina Albanaca ne želi da živi pod istim državnim krovom sa Srbijom, kao što Srbi u Mitrovici, Štrpcu, Gračanici i drugim srpskim opštinama ne žele da žive na nezavisnom Kosovu“.\n„Moramo da nadjemo rešenje u skladu sa obe ove činjenice. Ako rešenje za Kosovo zadovolji samo albansku stranu, doći će do egzodusa Srba. Nastale bi zle posledice, ne samo za Srbiju i njenu demokratiju. To ne može da bude ni u interesu Nemačke, niti bilo koje druge evropske države. Nezavisnot Kosova imala bi veoma opasne posledice po stabilnost čitavog Balkana“, upozorio je Tadić.\nPredsednik Srbije izrazio je očekivanje da će se, kada je o rešenju kosovskog piitanja reč, „svi članovi Kontakt-grupe i Saveta bezbednosti pridržavati postojećih principa medjunarodnog prava“.\nNa pitanje da li zaista ima utisak da SAD podržavaju srpsku poziciju, Tadić je ocenio da će Amerika „pre ili kasnije stabilizovati svoju politiku sa Srbijom kao strateškim partnerom“.\n„Iz te perspektive Amerikanci bi i trebalo da posmatraju čitav proces pregovora (o Kosovu). Srbija je nezaobilazan nacionalni faktor na Balkanu. S obzirom na nove političke okolnosti, siguran sam da Rusija, SAD i Evropska unija (EU) moraju da računaju sa Srbijom“, ocenuio je Tadić


Naši studenti turizma u kampanjama Turističkih organizacija Srbije i Beograda\nStudenti Fakulteta za turistički i hotelijerski menadžment Univerziteta Singidunum učestvovali su u kampanji Turističke organizacije Srbije - Vidi Srbiju - Savršen odmor ti je na dohvat ruke.\nKaravan TOSa obišao je, u proteklih mesec dana - Niš, Čačak, Novi Sad i Beograd. U svim ovim gradovima na štandu Turističke organizacije Srbije bili su naši studenti turizma i hotelijerstva.\nDr Olgica Miljković, menadžer TOS-a za tržište Srbije ima samo reči hvale za studente koji su svakog petka volontirali i obavljali stručnu praksu u Turističkoj organizaciji Srbije u okviru ovog karavana.\nSaradnja sa Turističkim organizacijama se nastavlja, pa će tako naši studenti do nedelje 16. jula 2017. godine svakodnevno, u popodnevnim satima, predstavljati Fakultet za turistički i hotelijerski menadžment i akciju Singidunum pobednik ispred Turističkog info centra Turističke organizacije Beograda u Knez Mihajlovoj broj 5.


STANKOVIĆ KOMBINOVAO ZA DERBI U NOVOM SADU: Navijači brinu jer nema miljenika i važnog defanzivca (SASTAVI) - Domaći fudbal, Fudbal, The Best Of\nSTANKOVIĆ KOMBINOVAO ZA DERBI U NOVOM SADU: Navijači brinu jer nema miljenika i važnog defanzivca (SASTAVI)\nHotSport 22.11.2020., 17:06\nDerbi meč 15. kola Superlige Srbije igra se u Novom Sadu gde domaća Vojvodina od 17 časova i 30 minuta dočekuje goste iz Beograda, ekipu Crvene zvezde.\nDomaćini su tokom aktuelne sezone zabeležili devet pobeda, uz tri remija i dva poraza, pa su uoči ovog kola sa 30 bodova na svom kontu zauzimali 2. mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 3:3.\nGosti su sa druge strane neporaženi, uz dvanaest ostvarenih pobeda i dva remija, pa sa 38 bodova na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Inđije, a rezultat je bio 3:2. Tokom prethodne sezone dva tima su odigrala dva međusobna susreta, a Beograđani su oba puta bili uspešniji rival.\nPROČITAJTE JOŠ: PONOVO NAVIJAČI NA ZAKLJUČANIM SUPERLIGAŠKIM TRIBINAMA: Potpuno neočeivano vođa pristalica turskog kluba gledao utakmicu u Beogradu! (FOTO)\nŠto se sastava tiče za koje su se odlučila dvojica trenera, crveno-beli su oslabljeni zbog neigranja Kataija, koji se oporavlja od povrede primicača. Virusom korona je inficiran i standardni levi bek Milan Rodić, a u postavi nema ni Degeneka i Gobeljića. I Lalatović se potrudio da iznenadi, pa će od prvog minuta na terenu biti mladi desni bek Marko Bjeković\nVOJVODINA: Vukliš – Andrić, Bralić, Devetak, Đorđević – Drinčić – Čović, Bjeković, Bojić, Vukadinović – Mrkaić\nCRVENA ZVEZDA: Borjan – Gajić, Pankov, Milunović, Eraković – Sanogo, Petrović – Ben, Kanga, Ivanić – Falčineli.\nPodsetimo, jesenji duel odigran u Novom Sadu završen je rezultatom 1:2, dok je prolećni duel u Beogradu završen rezultatom 2:0. Zanimljivo je da je ekipa Crvene zvezde prethodnih jedanaest međusobnih duela rešila u svoju korist.\nPrethodna vest MALER ZA GENT PRED MEČ ZA ZVEDOM: Najbolji igrač Belgijanaca pozitivan na koronu, propušta utakmicu u četvrtak?!\nSledeća vest SERIJA A: Veliki preokret Intera protiv Torina, Roma demolirala Parmu\nMALER ZA GENT PRED MEČ ZA ZVEDOM: Najbolji igrač Belgijanaca pozitivan na koronu, propušta utakmicu u četvrtak?!\nSERIJA A: Veliki preokret Intera protiv Torina, Roma demolirala Parmu


Dalja ulaganja u Vojsku Srbije i odbrambeni sistem\nPredsednik Republike Srbije Aleksandar Vučić najavio je danas dalja ulaganja u Vojsku Srbije i odbrambeni sistem, kao i značajno povećanje primanja za pripadnike armije tokom ove godine.\nVučić je, nakon sastanka u Domu Garde u Topčideru, na kojem su predstavljeni rezultati analize stanja funkcionalnih i operativnih sposobnosti Vojske Srbije za 2020. godinu, rekao da ove godine slede velika povećanja primanja za vojnike, podoficire i oficire.\nUz pet odsto povećanja sa početka godine, biće i dodatnih deset odsto za podoficire, a ukupno će biti povećanje za pripadnike Vojske Srbije između 9,8 odsto i 17,6 odsto, rekao je predsednik Republike.\nOn je preneo da su na sastanku, kojem su prisustvovali i potpredsednik Vlade i ministar odbrane Nebojša Stefanović i načelnik Generalštaba general Milan Mojsilović, razmatrane i sve mogućnosti ugrožavanja bezbednosti naše zemlje, ali i svi geostrateški i vojni taktički pravci i delovanja.\nNaša vojska je faktor stabilnosti i očuvanja mira i odvraćanja za svakog ko želi da nas napadne, poručio je Vučić, istakavši da se protekle godine radilo na povećanju borbene gotovosti, na kupovini najsavremenijih naoružanja i opreme, od "Pancira S1" do značajnih bespilotnih letelica.\nOn je najavio da će ove godine posebna pažnja biti posvećena formi elektronskog ratovanja, pa će se, osim nabavke snažnijih bespilotnih letelica, raditi i na nabavci radarskih sistema.\nOn je istakao da je Vojska Srbije uložila veliki rad i trud i na samom početku epidemije koronavirusa, kada je bila jedna od najznačajnijih institucija u prihvatanju naših ljudi iz inostranstva, zbog čega je među njima bilo mnogo zaraženih u prvom talasu.\nPredsednik Srbije je naveo da je prošle godine 16 pripadnika vojske izgubilo život, kao i još troje od početka ove godine, i izrazio saučešće njihovim porodicama.\nVučić je rekao da je na sastanku sa predstavnicima Vojske Srbije razgovarano i o uvođenju obaveznog služenja vojnog roka, pri čemu je najavio da će u narednim mesecima biti otvorena široka javna rasprava o tome.\nRazgovaraćemo pre donošenja bilo kakve odluke, jer to ima i svoje dobre i loše strane, istakao je Vučić i naveo da će već ove godine biti popunjeno nekoliko mesta sa novim jedinicama Vojske Srbije – u Priboju, Loznici, Beloj Crkvi, Pirotu, Negotinu i Surdulici.


N. Borovčanin: Dačić potreban ne samo SPS-u nego i Srbiji – PodrinjeINFO\n1381 Views November 23, 2014 No Comments\tPodrinje Tomislav Živanović\nPredsednik Mačvanskog okružnog odbora SPS Nenad Borovčanin izjavio je danas portalu PodrinjeINFO da je svih osam lokalnih odbora sa Mačvanskog okruga, predložilo sadašnjeg lidera Ivicu Dačića za predsednika partije.\n“Ivica Dačić je potreban ne samo SPS-u, nego i Srbiji u ovim teskim i turbulentnim vremenima. Resavanje pitanja kojima se bave on i premijer Vučić, nisu ni malo laka i zbog toga je važno da SPS maksimalno aktivira svoju kadrovsku bazu, ali i da pozovemo sve uspešne ljude u svojim sredinama, da se svojim potencijalima stave na raspolaganje reformskim procesima”\nistakao je Borovčanin. Izborom Radeta Grujića za predsednika opštinskog odbora Socijalističke partije Srbije (SPS) u Krupnju, danas je završen ciklus izbornih konferencija SPS u Mačvanskom okrugu. U predhodnih desetak dana izabrana su dva gradska odbora u Loznici i Šapcu, kao i šest opštinskiih odbora u Ljuboviji, Malom Zvorniku, Bogatiću, Vladimircima, Koceljevi i Krupnju. Izabrani su i delegati za Deveti kongresu partije 14. decembra i predloženi kandidati za najvise funkcije u SPS-u. Borovčanin je napomenuo da je u nekoliko odbora došlo do kadrovskih promena, ali je dodao da je na svim Izbornim konferencijama postignut visok stepen međugeneracijske saradnje i solidarnosti. On je izrazio zadovoljstvo što je u predhodnih nekoliko meseci u SPS, primljeno veliki broj mladih članova sa područja Mačvanskog okruga, gde je na poslednjim republičkim izborima ova partija dobila oko 17 odsto glasova birača.\nZa lozničke strelce stiglo 60 raketa


Dzonson pred sastanak s Junkerom: Oprezan sam - BIGportal.ba\nPremijer Velike Britanije Boris Džonson preneo novinarima u Luksemburgu da je, uoči sastanka sa predsednikom Evropske komisije Žan Klod Junkerom, oprezan.\nDžonson je novinarima, pre nego što je ušao u restoran u kojem će ručati sa Junkerom, na pitanje da li je optimističan, odgovorio da je “oprezan”, prenosi Rojters.\nDžonson ni manje od sedam nedelja pre roka za izlazak Britanije iz EU nije postigao dogovor sa Briselom o načinu na koji će se razdvojiti peta svetska ekonomija i njen najveći trgovinski partner.\nPremijer Britanije i Junker trebalo bi danas da razgovaraju o načinu na koji bi dogovor o Bregzitu mogao da bude postignut, nakon vikenda tokom kojeg su obe strane sugerisale da su im pozicije veoma različite.\nDžonson je juče rekao da veruje da u narednim nedeljama može da postigne dogovor sa Evropskom unijom.\nDžonson je to uverenje izneo u tekstu za “Dejli telegraf” u kom je istakao da radi na tome da Britanija izadje iz EU 31. oktobra.\nBivši gradonačelnik Londona je naveo da napuštanje EU bez sporazuma nije ishod koji bi želeo, ali je dodao su u toku “veoma opsežne” pripreme za scenario bez dogovora.\n“Ukoliko bi u narednim danima došlo do dovoljnog napretka, nameravam da idem na ključan samit 17. oktobra i finaliziram sporazum koji će zaštiti interese gradjana i poslovanja sa obe strane Kanala i obe strane granice u Irskoj”, napisao je Džonson za “Telegraf”, prenosi Rojters.\nĐurić: Na sutrašnjim izborima brani se opstanak srpskih interesa\nČelsi Mening zbog Asanža opet u zatvoru


POSLE PORAZA OD SPARTAKA, RADNIČKI TRAŽI ŠANSU U NOVOM SADU - TV ZONA PLUS - HD\nPOSLE PORAZA OD SPARTAKA, RADNIČKI TRAŽI ŠANSU U NOVOM SADU\nмар 2, 2021 FK Proleter Novi Sad, FK Radnički Niš, fudbal, Superliga Srbije\nSvesni smo činjenice da smo puno toga zabrljali od početka drugog dela prvenstva i ne bežimo od toga. Sami smo krivi i na nama je da to što pre ispravimo dobrim rezultatima. Ono što nam je sada prioritet je da pronađemo dobitnu kombinaciju i pokušamo da „operemo fleke“ koje smo napravili u poslednje vreme. Na zadnjoj utakmici protiv Spartaka nismo imali ni sreće, ali ne možemo na to da se vadimo. Potrebno nam je da pogledamo istini u oči, da vidimo stvari onakvim kakve jesu i da što pre pokažemo pozitivnu reakciju. Uradili smo analizu i psihološku pripremu i verujem da ćemo uspeti u tome- rekao je Gaćinović.\nVraćaju nam se vezista Todor Petrović i napadač Filip Kasalica, koji su prošli meč propustili zbog nagomilanih žutih kartona, ali izostaće levi bek Nikola Stanković, koji se povredio protiv Spartaka. Svi ostali su spremni, tako da smo imali dobar odabir za kombinaciju koja bi trebala da bude dobitna i donese nam željeni rezultat- završio je trener Radničkog.\nKORONA SMANJILA PRODAJU NA PIJACAMA (VIDEO)\nKRKOBABIĆ POSETIO GADŽIN HAN (VIDEO)


Predstavljena bitkoin debitna kartica\nMonday, 28 April 2014 07:36\nKalifornijska kompanija Xapo predstavila je bitkoin debitnu karticu koja bi trebalo da funkcioniše poput klasičnih bitkoin kartica.\nPlaćanje se odvija na način da nakon obavljene transakcije Xapo skida određeni iznos bitkoina sa korisnikovog novčanika i prodaje na Bitstampu, trenutno najvećem servisu za razmjenu bitkoin valute, prenose agencije.\nKartice će biti dostupne u dvije verzije: virtualnoj koja je besplatna i fizička koja košta 15 dolara. Xapova kartica zasada neće raditi ni na jednom bankomatu, ali se očekuje da će se to uskoro promijeniti.\nKompanija Cryptex ranije je predstavila svoju verziju kartica koja radi na većini američkih bankomata, ali korisnicima se naplaćuje posebna naknada svaki put kada se bitkoini pretvaraju u američke dolare.\nSa lažnim testovima prelazili granicu\nUEFA A trenerska licenca za mladu Trebinjku\nManjak saobraćajne kulture u Hercegovini\nLišeni slobode prema potragama\nRealizovana akcija "Bezbjedna vožnja u zimskim uslovima" u Trebinju\nUspjeh mlade Trebinjke na Sajmu inovacija\nLijep gest košarkaša Bosne\nVeterinarska ambulanta ANIMAVET podiže kvalitet svojih usluga\nUloge: Frank Zappa, Steve Vai, Pamela Des Barres


Home / VESTI / Knjige / ENERGETSKA ZAJEDNICA JUGOISTOČNE EVROPE NA DELU\nPravni aspekti energetske reforme\nRedefinisanje nacionalnih energetskih strategija u skaldu sa medjunarodnim obavezama\nU kojoj meri procesi energetskih reformi obezbedjuju cistu energiju\nBeograd, 2008. godine | Preuzmite publikaciju u PDF / 5,64MB\nSnabdevanje energijom je od suštinskog značaja za održivost ekonomskog razvoja na Zapadnom Balkanu, kao najsiromašnijem regionu u Evropi, sa velikim brojem relativno malih privreda. U vreme sukoba koji su vodili raspadu prethodne Socijalističke Federativne Republike Jugoslavije tokom 1990-tih, značajan deo energetske infrastrukture je bio oštećen ili zanemaren. Proces njegove obnove bio je dug i težak, a elektro sistemi mnogih od ovih zemalja i dalje su ostali slabi. Izveštaji Svetske banke i Evropske komisije predviđaju da će se, posmatrano u srednjem roku, dramatično povećati nestašica energije u regionu, što daje uverljivost zahtevima da se uspostavi jedinstveno regionalno energetsko tržište, sa većim stepenom saradnje. Da bi se ostvarilo makro-ekonomsko oživljavanje regiona i unapređenje ekonomskog rasta putem efikasnijeg korišćenja energije, manjeg negativnog uticaja na životnu sredinu i smanjenja energetskog siromaštva, neophodne su odgovarajuće nacionalne i regionalne energetske strategije i politike.


Počela sanacija Klaničkog mosta u Beogradu - Bizlife.rs\nPočela sanacija Klaničkog mosta u Beogradu\n13:06 Beograd, 04/11/2011\nSanacija Klaničkog mosta, izuzetno značajnog za tranzitni saobraćaj, počela je nedavno, rečeno je u Javnom komunalnom preduzeću “Beograd-put”. Zbog ovih radova saobraćaj na mostu, tačnije od Poenkareove do Dunavske ulice, zatvoren je do 13. novembra, a tranzitna trasa je preusmerena i obeležena putokazima.\nInvestitor radova je Direkcija za puteve Grada Beograda. Most se nalazi u Ulici Klanički kej, iznad pruge na Vilinim vodama u opštini Palilula, i predstavlja vezu Bulevara despota Stefana i Pančevačkog mosta sa Dunavskom ulicom. Najvažniji je upravo zbog tranzita teških kamiona koji koriste ovaj most i zbog čega je znatno opterećen. Trenutno se uklanja postojeći asfaltni zastor koji je dotrajao.\nNa mostu će biti popravljene i zamenjene dilatacione spojnice, koje se nalaze između puta i konstrukcije mosta. Nakon saniranja betonske konstrukcije biće postavljena hidroizolacija, a potom će most dobiti i novi asfaltni zastor.\nOvaj mali most jedinstven je u gradu zato što je u raznim bojama, veoma je uočljiv i privlači pažnju, a lukovi mosta su oslikani nizom višespratnica.


Uhapšen sin Bilsene Šahman: Za šta se sumnjiči Bariša Bejtović? - Akta.ba\n21.05.2021. 14:23 / Izvor: Akta.ba\nKako prenose mediji, uhapšeni su Bariša Bejtović i Adnan Đozo, vlasnik i direktor firme Panta Rei zbog sumnje da su počinili prevaru u privrednom poslovanju.\n"O svemu je obaviješten dežurni tužilac Kantonalnog tužilaštva Kantona Sarajevo, a isti su predati u prostorije Jedinice za osiguranje objekata i zadržavanje osoba lišenih slobode MUP-a Kantona Sarajevo. Policijski službenici nastavljaju rad na dokumentovanju navedenog krivičnog djela", navodi se u saopćenju MUP-a KS.\nPodsjetimo, Bejtović je sin kantonalne zastupnice Bilsene Šahman, koji je u žižu javnosti dospio prošle godine kada je njegova firma dovedena uvezu sa sumnjivom nabavkom zaštitnih maski, kada je FUCZ prodala maske po duplo većoj cijeni nego Civilnoj zaštiti KS.\nKantonalna zastupnica Bilsena Šahman održala je tada press konferenciju navodeći da je njen sin sam došao na ideju da počne sa proizvodnjom zaštitnih maski, te da je zaradio 5.000 KM.


Petrović: Lokalna vlast može da donese dobro građanima | Opština Višegrad\nPetrović: Lokalna vlast može da donese dobro građanima\nGeneralni sekretar SNSD-a Luka Petrović, koji je boravio danas u Višegradu rekao je da se upoznao o stanju skupštinske većine i potpunim jedinstvom u odboru ove stranke.\n„Višegrad je stabilna opština gdje ima planski rad na svim elementima, u odnosu sa građanima, ali i infrastrukturnim projektima. Pozicioniranje Višegrada u ovoj regiji Podrinja mnogo je bolje nego prije pet godina“, istakao je Petrović.\nOn je naveo da u Višegradu ima mnogo opštinskih odbora drugih partija u koaliciji i da je očigledno da na suprotnoj strani postoji skup različitih političkih subjekata koji prisustvuju sa po jednim odbornikom, što ne može da garantuje budućnost i bolji život u ovom gradu.\n„Mi ovdje imamo kontakte sa drugim odbornicima koji žele da napuste negativnu priču, koji hoće da učvrste postojeću lokalnu vlast sa načelnikom Mladenom Đurevićem na čelu. Mišljenja smo da će to uskoro da bude zato što ova lokalna struktura može da donese dobro građanima, za razliku od one strukture koja samo maše papirima, nema nikakav program, nema nijedan projekat i ne može da donese dobro građanima“, izjavio je Petrović novinarima nakon sastanka koji je održan sa odbornicima SNSD-a.\nOn je rekao da je važna poruka svih odbornika iz SNSD-a, da prihvataju svakog dobronamjernog odbornika iz one većine koji žele da kreiraju bolju budućnost Višegrada i Višegrađana.\nPredsjednik Opštinskog odbora SNSD-a Pero Petrović rekao je da je ova stranka u Višegradu ostvarila najbolji izborni rezultat, da su imali duplo više glasova od sljedeće rangirane partije, te da imaju pun legalitet i legitimitet da vode računa o zakonitosti rada Skupštine opštine Višegrad.\n„Meni je veoma žao što naši politički protivnici nisu ispoštovali politički dogovor koji smo imali prije mjesec dana kada je rečeno da ćemo ispoštovati mišljenje Ministarstva uprave i lokalne samouprave, kakvo god bilo. Oni su se oglušili o njega i nastavili da rade nezakonito i protivzakonito. Smatram da smo sada došli do jednog pravnog statusa da ćemo morati da idemo u proces raspuštanja lokalne skupštine i u nove izbore i da će do toga doći u što skorije vrijeme kako bi se riješio ovaj problem“, istakao je Petrović.\nPotpredsjednik Opštinskog odbora SNSD-a Mladen Đurević, koji je i načelnik opštine Višegrad, rekao je da skupštinska većina pravi niz propusta kršeći zakone Republike Srpske, te Statut i Poslovnik opštine Višegrad.\n„Ukazivali smo na sve njihove propuste i poslije tri mjeseca, 15. marta je istekao rok da se u skladu sa zakonom, konstituiše skupština. Mi i dalje imamo nezakonski konstituisanu skupštinu, što je i potvrdilo i Ministarstvo uprave i lokalne samouprave, odakle je stiglo obavještenje prije nekoliko dana da ništa nije urađeno u skladu sa zakonom. Nažalost, oni i dalje nastavljaju sa svojim nezakonitim aktivnostima, a najavljuju i famozne krivične prijave koje smo mi u prethodnih nekoliko godina imali na desetine i pokazalo se da nije bilo ništa od toga, s obzirom na to da oni žele samo da obmanjuju javnost kako mi ovdje radimo loše radnje“, naglasio je Đurević.\nOn je istakao da je sastanak sa generalnim sekretarom podrška sekretara i Glavnog odbora ovom opštinskom odboru i da je pokazana slika jedinstva ovog odbora.\n„Opštinski odbor SNSD-a i ja kao načelnik opštine angažovali smo pravni tim koji sagledava sve nezakonito donesene akte skupštinske većine u prethodne tri sjednice. Vjerujem da ćemo ubrzo izaći u javnost sa svim tim detaljima, a ono što zakon omogućava je raspuštanje lokalnog parlamenta. Procedura je da Vlada predlaže Narodnoj skupštini i da ona donosi krajnju riječ. Najočiglednije je da ćemo ići u tom pravcu i da ćemo omogućiti građanima da ponovo iskažu svoje mišljenje i daju podršku onima za koje smatraju da su najbolji“, rekao je Đurević.


ODA PEVANJU UZ GUSLE U KRALJEVU · Kraljevo.online\nNASLOVNA KULTURA ODA PEVANJU UZ GUSLE U KRALJEVU\nKraljevo, – Proteklog vikenda (31. oktobar do 2. novembra) u Kraljevu su održana dva pažnje vredna kulturna događaja. Prvi je Edukativna radionica za zaštitu pevanja uz gusle, delu projekta Srpskog etnomuzikološkog društva (SED), Edukativne radionice zaštite identifikovanih muzičkih elemenata nematerijalnog kulturnog nasleđa Srbije, usmerenog ka tradicionalnim muzičkim praksama čije očuvanje zahteva posebnu posvećenost – pevanju uz gusle, frulaškoj praksi, sviranju na gajdama i pevanju groktalica.\nUdarno, subotnje veče obeležio je koncert Gusle o Velikom ratu za slobodu malog naroda, kojim su guslari Kraljeva i njihovi gosti obeležili godišnjicu početka Prvog svetskog rata.\nProjekat Edukativne radionice zaštite identifikovanih muzičkih elemenata NKN predstavlja oblik zaštite koji uključuje organizovano prenošenje iskustava istaknutih nosilaca prakse tradicionalnog pevanja i sviranja polaznicima uz stručnu pomoć etnomuzikologa. Za realizaciju radionice posvećene edukaciji mladih guslara u Kraljevu zaslužni su koordinator ispred SED-a dr Danka Lajić Mihajlović, etnomuzikolog iz Muzikološkog instituta SANU, predavač Boško Vujačić, guslar, a posebno organizator Radovan Peković, predsednik Društva guslara „Žiča“ i nastavnik u Muzičkoj školi „Stevan Mokranjac“ u Kraljevu. Projekat je podržalo Ministarstvo kulture i informisanja RS, ali su zahvaljujući angažmanu ovog entuzijaste u realizaciju uključene brojne institucije i ljudi dobre volje. Vrednost ideje da se u okviru mera zaštite predloženih u okviru upisa pevanja uz gusle na nacionalnu listu nematerijalnog kulturnog nasleđa organizuje radionica u okviru koje će se poučiti i ohrabriti mladi guslari, ali i njihovi učitelji, roditelji i lokalne sredine, prepoznale su Muzička škola „Stevan Mokranjac“, Narodna biblioteka „Stefan Prvovenčani“ i Narodni muzej u Kraljevu. Tako su se praktični i teorijski časovi održavali u funkcionalnom i podsticajnom ambijentu škole, polaznici su se upoznali sa učesnicima radionica Biblioteke u okviru kojih se na različite kreativne načine odvija edukacija o epskoj tradiciji, a obišli su i postavke Muzeja, sa posebnom pažnjom za onu posvećenu Prvom svetskom ratu. U okviru programa Radionice organizovana je i demonstracija izrade gusala, koju je izveo iskusni majstor Milić Šaponjić iz Čačka. Radionici je prisustvovalo dvadeset polaznika-guslara iz različitih mesta u Srbiji, među kojima i dečaci sa Kosova i Metohije, kao i deca iz Srebrenice, što je bio maksimalan broj u odnosu projektni plan. Iako srazmerno kratko, vreme je efikasno iskorišćeno za prenošenje opštih pouka, ali i za individualni rad, a od dugoročne važnosti je podstrek koji je polaznicima doneo rad i druženje sa uglednim guslarom B. Vujačićem, pa se može zaključiti da je cilj Radionice u potpunosti ostvaren. Svi su poželeli da ovakvi susreti postanu redovni i da traju duže, kako bi efekti podučavanja bili još značajniji.\nDa je Kraljevo sredina sa velikim interesovanjem za epsku tradiciju pokazuje i poseta koncertu Gusle o Velikom ratu za slobodu malog naroda, koji je s poštovanjem za stradale u tom ratu organizovalo Društvo guslara „Žiča“ u saradnji sa Društvom guslara „Vuk Karadžić“ iz Beograda i Domom Vojske u Kraljevu, a pod pokroviteljstvom Grada Kraljeva. Prema scenariju Milutina Šarca, člana DG „Vuk Karadžić“, program je imao kulturno-obrazovni karakter, podsećao je na istorijske događaje i ličnosti prvenstveno kroz dramsku naraciju i pevanje uz gusle, ali i vokalne i poetske numere. Publika je sa visokim emotivnim nabojem pratila potresne podatke, kao i umetničku ekspresivnost pevanja uz gusle. Posebnu privrženost pokazala je prema „svojoj“ Bojani Peković, mladoj guslarki koja je dala veliki doprinos promociji ovog instrumenta, ali i rodnog grada.\nDani pevanja uz gusle u Kraljevu zauzimaju značajan prostor u kalendaru kulturnih aktivnosti Grada, pa se bez dileme može reći da ova sredina zaslužuje posebno priznanje za očuvanje nacionalnog nematerijalnog kulturnog nasleđa, kao i duhovnosti u savremenom društvu uopšte.\nLJBL/dr Danka Lajić Mihajlović, etnomuzikolog\ndanka lajić mihailović\ndruštvo guslara žiča


Sastanci po restoranima nisu ni liderski ni državnički – EU-Monitoring.ba\nDemokratski procesi na koje se, očito samo deklarativno, pozivaju i nositelji vlasti u BiH i zvaničnici EU, još jednom su pogaženi, a građani i građanke Bosne i Hercegovine dovedeni/e u situaciju da ponovo posmatraju kako se o ključnim pitanjima za napredak države odlučuje netransparentno, iza zatvorenih vrata, u ugostiteljskim objektima umjesto u institucijama države.\nKako smo imali prilike saznati iz medija, 31. jula u motelu u Istočnom Sarajevu održan je sastanak kojem su prisustvovali zvaničnici/e SDA i SNSD-a, te predstavnici Delegacije EU, na kojem je „postignuta saglasnost“ oko pitanja kao što su mehanizam koordinacije procesa EU integracija BiH i kreditni aranžman sa MMF. Građani i građanke BiH ni ovaj put nemaju nikakav uvid u sadržaj dogovora koji bi trebao odrediti kurs kretanja države u narednim godinama. Sve što je javnosti dozvoljeno da sazna o ovom dogovoru stalo je u fotografiju jedne stranice neidentifikovanog dokumenta, sa koje se mogu pročitati tri tačke amandmana na mehanizam koordinacije.\nIako organizacije civilnog društva konstantno upozoravaju da je ovakvo ponašanje i dovelo do zastoja u brojnim procesima i pozivaju da se dijalog o ključnim pitanjima vodi transparentno i vrati u institucionalne okvire, pregovori o najbitnijim temama unutrašnje i spoljne politike opet se vode sa šefovima političkih partija iza zatvorenih vrata. Krajnje je zabrinjavajuća činjenica da predstavnici EU u BiH nastavljaju sa praksom svojih prethodnika, organizirajući susrete domaćih političara u kafanama i restoranima, te se čak i hvaleći uspjehom sastanaka kakvi bi vjerovatno bili nezamislivi u državama iz kojih sami dolaze.\nNe ulazeći u to ko je šta ovim dogovorom dobio ili izgubio, ovim putem želimo izraziti duboko neslaganje sa ovakvim načinom „rješavanja“ otvorenih pitanja od državnog značaja i zaključiti da na ovaj način BiH nikada neće napredovati u oblasti jačanja demokratije i vladavine prava. Zvaničnici Evropske unije trebali bi konačno shvatiti da se ovakvim postupcima izravno doprinosi slabljenju kvaliteta demokratije u BiH, te slabljenju i obesmišljavaju uloge institucija BiH, što je u apsolutnoj suprotnosti sa svim proklamovanim vrijednostima EU i evropskog puta Bosne i Hercegovine.


Uslovi za nevladinu organizaciju koja predlaže kandidata za predstavnika:\n-da je upisana u registar nevladinih organizacija prije objavljivanja javnog poziva iz člana 3 stav 1 ove odluke;\n-da u Statutu ima utvrđene djelatnosti i ciljeve u oblastima koje su u vezi sa aktom koji priprema radna grupa;\n-da je u prethodne tri godine, u oblasti u kojoj radna grupa priprema akt, realizovala projekat, izradila dokument, organizovala skup ili sprovela istraživanje usmjereno na unapređenje stanja u toj oblasti;\n-da je predala poreskom organu prijavu za prethodnu fiskalnu godinu (potvrda o predaji bilansa stanja i uspjeha ili broj iskaza, ukoliko je prijava predata u elektoronskoj formi);\n-da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.\nUslovi koje predloženi kandidat treba da ispunjava:\n-da ima prebivalište na teritoriji opštine;\n-da je u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;\n-da nije član organa političke partije, javni funkcioner, državni i lokalni službenik, odnosno namještenik.\nDokumentacija koja se dostavlja uz predlog za kandidata za predstavnika nevladine organizacije u radnoj grupi: -fotokopija rješenja o upisu u registar nadležnog organa;\n-izjava potpisana od strane lica ovlašćenog za zastupanje i potvrđena pečatom nevladine organizacije da je u prethodne tri godine, u oblasti u kojoj radna grupa priprema akt, nevladina organizacija realizovala projekat, izradila dokument, organizovala skup ili sprovela istraživanje usmjereno na unapređenje stanja u toj oblasti, uz odgovorajuće dokaze;\n-potvrda o predaji bilansa stanja ili bilansa uspjeha za prethodnu godinu nadležnom poreskom organu;\n-izjava lica ovlašćenog za zastupanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;\n-fotokopija lične karte ili druge javne isprave na osnovu koje se utvrđuje identitet kandidata za predstavnika nevladine organizacije;\n-biografij kandidata za predstavnika nevladine organizacije;\n-izjava potpisana od strane lica ovlašćenog za zastupanje i potvrđena pečatom nevladine organizacije da je kandidat za predstavnika nevladine organizacije u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;\n-izjava kandidata za predstavnika nevladine organizacije da nije član organa političke partije, javni funkcioner, rukovodeće lice ili državni i lokalni službenik, odnosno namještenik;\n-izjava kandidata za predstavnika nevladine organizacije o prihvatanju predloga nevladine organizacije za članstvo u radnoj grupi.\nPredlog kandidata za predstavnika nevladine organizacije dostavlja se Sekretarijatu za lokalnu samoupravu u roku od 8 dana od dana objavljivanja Javnog poziva.\nObrazac-Predlog kandidata za predstavnika nevladine organizacije u radnu grupu za izradu LPA za unapređenje kvaliteta života LGBTI osoba za period 2021-2023.godine...pdf


Vulin: Vojska je spremna da zaštiti državu i pored svih vanrednih aktivnosti\nVesti Autor:Beta19. mar. 202011:52 > 11:55\nMinistar odbrane Aleksandar Vulin izjavio je da je Vojska Srbije u punom borbenom kapacitetu sposobna i spremna da zaštiti državu bez obzira na nove aktivnosti u vanrednom stanju.\nGostujući u emisiji Novo jutro na TV Pink Vulin je rekao da „pored toga što obezbeđuje zdravstvene centre, 17 migrantskih centara, što je izašla na granicu i što postavlja karantine, što drži vojno zdravstvo, vojska nije izgubila ni delić svoje borbene gotovosti i borbenih sposobnosti“.\n„Mi smo sada u stanju da zaštitimo svoju zemlju, da zaštitimo svoj vazdušni prostor, da zaštitimo čitav naš prostor i Srbe gde god da žive, da ne bi slučajno neko pomislio da je Vojska Srbije sada zauzeta nekim drugim stvarima i da ne može da razmišlja o tome da li se negde neko obračunava sa Srbima ili ugrožava naš teritorijalni suverenitet „, naglasio je ministar odbrane.\nVulin je rekao da Srbija treba da bude ponosna na predsednika Aleksandra Vučića i njegov govor u kojem je rekao šta se dešava u svetu i kod nas i kako se Kina, a kako Evropska unija, ponela prema Srbiji.\n„Evropska unija je pokazala da brine samo o sebi, pa čak i da ne postoji unutarevropska solidarnost, jer svaka članica brine sama za sebe”, rekao je ministar Vulin i dodao da bi bilo „razumno očekivati da će sve zemlje koje su u statusu kandidata i koje traže članstvo o kojem toliko dugo pregovaraju, dobiti ipak jedan status u kojem će moći bar da kupe sredstva iz EU.\n„Nismo tražili pomoć i da nam poklone, već da kupimo respiratore i šta god je potrebno. Oni su rekli: Ne, imamo samo za nas“ istakao je Vulin.\nPosebno je naglasio prijateljski odnos Kine prema Srbiji koji se ogleda i u spremnosti te zemlje da nam pomogne u borbi protiv koronavirusa, i istakao da na dobre odnose dveju zemalja veliki uticaj ima lično prijateljstvo srpskog predsednika Vučiča i kineskog Si Đinpinga.\nAleksandar VulinEUKinakoronavirusvanredno stanjeVojska Srbije


Izvještaj: Mjere vlada RS i FBiH neće spasiti radna mjesta - Virus korona - BiH\nIzvještaj: Mjere vlada RS i FBiH neće spasiti radna mjesta\nFoto: Ilustracija | Izvještaj: Mjere vlada RS i FBiH neće spasiti radna mjesta\nDejan Šajinović 25.08.2020 08:00\nBANJALUKA, BRISEL - Vlade RS i FBiH usvojile su čitav set mjera u suzbijanju negativnih posljedica na ekonomiju usljed virusa korona, ali one možda neće biti dovoljne da se sačuvaju radna mjesta i garantuju dostojni uslovi za radnike, navedeno je u najnovijem izvještaju Evropske socijalne političke mreže sačinjenom za Evropsku komisiju.\nIpak, kako je istaknuto, broj izgubljenih radnih mjesta u RS manji je nego u FBiH zbog, kako su naglasili, zakasnjelog odgovora na krizu u FBiH kroz Zakon o koroni, za koji je istaknuto da je usvojen tek u maju.\n"Vlasti u RS reagovale su brže, a kroz formulisanje odluka kao odgovor na krizu usvojen je čitav niz prijedloga sindikalne organizacije", istakli su oni. Pored toga, kako su naglasili, u FBiH se problem iskazao i u slabom socijalnom dijalogu, a mjerama FBiH nisu zadovoljni ni poslodavci ni sindikati.\nMeđutim, kako je dalje naglašeno, u oba entiteta mjere nisu uspjele dovoljno zaštititi privatni sektor, posebno mala i srednja preduzeća.\n"Trenutna korona kriza će samo dodatno pogoršati položaj radnika u privatnom sektoru jer u oba entiteta postoje problemi u obezbjeđivanju radnih uslova", istaknuto je. Dio poslodavaca je, kako je naglašeno, tokom krize prisiljavao radnike da protiv svoje volje prihvate otkazivanje ugovora o radu.\nU izvještaju Evropske investicione banke kažu da su u okviru Evropskog investicionog fonda pripremili sredstva kojima planiraju pomoći malim i srednjim preduzećima u BiH kako bi pomogli posebno mladima.\nU EIB-u ističu da su u BiH i dalje visoko zastupljene siva ekonomija i političke blokade te da postoji premalo većih korporacija, zbog čega je najveći potencijal u malim i srednjim preduzećima. Čak 70 odsto radne snage zaposleno je u manjim i srednjim preduzećima.\nU Centralnoj banci BiH kažu da je ekonomski pad bio prisutan i prije izbijanja korone, odnosno u četvrtom kvartalu prošle godine, a da su usporavanje ekonomske aktivnosti glavnih trgovinskih partnera i pad industrijske proizvodnje u BiH zbog korone dodatno intenzivirani u prvom kvartalu 2020. godine.\n"Pandemija, čiji su efekti na domaće sektore ojačali u drugom kvartalu, zasigurno će uzrokovati pad ekonomske aktivnosti u drugom kvartalu. Posljedično, očekuje se i pad ekonomske aktivnosti u 2020. u odnosu na 2019. godinu", kažu u Centralnoj banci BiH.\nNaglašavaju i da je snažan pad industrijske proizvodnje iz prethodne godine nastavljen i u prvom kvartalu, a da je posebno pogođen i uslužni sektor.\nNeto devizne rezerve su krajem marta iznosile 12,46 milijardi maraka, a u odnosu na decembar 2019. godine smanjene su za 136,7 miliona maraka.\nIako su na početku izbijanja krize upućeni zahtjevi Centralnoj banci da se smanji obavezna devizna rezerva kako bi se pomoglo privredi, do toga nije došlo. Kako, međutim, kažu u Centralnoj banci, za tim nije bilo potrebe.\n"Kako nisu primijećeni vanredni pritisci na likvidnost banaka, stopa obavezne rezerve je zadržana nepromijenjenom. Snižavanje stope obavezne rezerve u okolnostima kada postoje značajni viškovi iznad obavezne rezerve, a stopa naknade na ta sredstva je negativna, samo bi rezultiralo višim viškom iznad obavezne rezerve", objašnjavaju u toj instituciji.\nSaša Stevanović, ekonomista, smatra da zdrava logika kaže da, ako je godišnji fond plata u RS tri milijarde maraka, a nedostaje 400 miliona maraka, moguće je očuvati plate, pa samim time i radna mjesta.\n"Ako bi se napravila prenosnica u predviđanju koliko očekujemo da će iznositi pad BDP-a, onda djelovanjem na plate može se očuvati domaća potrošnja, a time je u velikoj mjeri moguće amortizovati pad", smatra on.\nEkonomija Pad Mjera Koronavirus Virus korona


Budućnost multietničke BiH neizvjesna\nEU i SAD moraju zaustaviti povratak Bosne u prošlost, jačanjem pozicije evropskog izaslanika i EUFOR-a, te postavljenjem američkog izaslanika za Balkan, ocjenjuje u autorskom tekstu za international Herald Tribune James Lyon iz Međunarodne krizne grupe.\nDokument "Godišnja procjena prijetnji", koji su uradili CIA i Savjet nacionalne obavještajne službe, ocjenjuje "da je budućnost Bosne kao multietničke države neizvjesna", te da su izjave političara pojačale međuetničke tenzije do vjerovatno najvšeg stepena tokom poslednjih godina, ocjenjuje James Lyon u autorskom tekstu za international Herlad Tribune.\nLyon smatra da bi novi rat u Bosni mogao imati pogubne posljedice i za ostale države regiona, te da bi izazvao rascjep unutar NATO-a i anulirao privid zajedničke međunarodne politike EU.\n"To bi moglo uzorkovati i da Balkanske zemlje okrenu leđa evropskim integracijama, i potraže tješnje veze sa Rusijom", piše Lyon, koji podsjeća da bosanski političari sada ponovo govore o krojenju etničkih mapa i mogućoj secesiji, dok zapadne diplomate i obavještajci šapuću o tome da se navodno veterani i lovačka društva naoružavaju mašinkama, automatskim oružjem i granatama.\nPremijer Republike Srpske Milorad Dodik primjenjuje crnogorski "postepeni put" ka nezavisnosti, tako što blokira državne institucije i prebacuje njihove kompetencije na nivo entiteta. Sve to uz pozive na mogući referendum, za koji većina Bosanaca smatra da bi izglasao nezavisnost srpskom entitetu.\nAli, Republika Srpska nije Crna Gora, a raspad Bosne bio bi nasilan i vjerovatno bi rezultirao razaranjem Republike Srpske, procjenjuje Lyon.\nOn prenosi tvrdnje bosanskih lidera koji kažu da ih Srbi ovog puta ne bi iznenadili kao 1992., i prisjećaju se da je njihova vojska bila udaljena 11 km od Banja Luke kada su ih zaustavile američke snage.\nKao odgovor na rastuće prijetnje, SAD su povukle svog generala iz NATO sjedišta u Sarajevu, a EU je smanjila svoje mirovne snage na oko 2.100 vojnika, i najavila nova povlačenja u ljudstvu i helikopterima.\nJames Lyon procjenjuje da međunarodna zajednica žuri da zatvori svoju misiju u Bosni, ostavljajući samo specijalnog predstavnika EU sa malim ovlašćenjima i nesigurnim mandatom. Jer, mnoge evropske članice i SAD smatraju da će slabljenje evropskog predstavnika ojačati i motivisati bosanske političare da promijene svoje ponašanje.\nBrisel se nada da će mamac evropskog članstva ponukati nacionalne političare da zakopaju etničke teme i sprovedu reforme, no griješe, jer ne primjećuju da će time odstraniti poslednju međunarodnu prepreku obnovljenom konfliktu, analizira Lyon.\nBrisel takođe ne uspijeva da shvati ključni razlog bosanskog povratka u prošlost: neuspjeh EU da kreira zajedničku međunarodnu politiku.\nStrategija EU nije uspjela, jer lokalni političari konzistentno biraju etno-nacionalističke ciljeve umjesto evropskih, a Dodik je otvoreno rekao da bi, u slučaju izbora između EU i Republike Srpske, izabrao Republiku Srpsku, podsjeća Lyon.\nDa stvar bude gora, kaže on, evropski ambasadori u Bosni redovno protivuriječe specijalnom evropskom izaslaniku i guraju ciljeve sopstvene spoljne politike, što dovodi u pitanje posvećenost EU procesu stabilizacije i cjelovite Bosne.\nIpak, povratak Bosne u prošlost može se zaustaviti ponovnim angažovanjem Vašingtona i postavljanjem njegovog specijalnog predsjedničkog izaslanika za Balkan, koji bi pomogao zapadnim saveznicima da fokusiraju političke napore i ispostave konzistentne poruke. Takođe je potrebno ojačati poziciju specijalnog izaslanika EU i EUFOR-a. Više od svega, potrebna je dugoročna posvećenost izgradnji države Bosne i Hercegovine. Previše je investirano i previše toga je na kocki da bi se nastavilo sa sadašnjom politkom, ocjenjuje James Lyon iz Međunarodne krizne grupe, član Savjeta za političku demokratizaciju.


Naslovna Sport Kraj! Nikola Jokić je MVP, ispisao je istoriju: Sada je i zvanično...\nKraj! Nikola Jokić je MVP, ispisao je istoriju: Sada je i zvanično – on je najbolji košarkaš na svijetu!\nInformaciju su najpre objavili američki mediji, a onda je osvanuo i snimak gde Adam Silver, komesar lige, ekipi Nagetsa govori kako je Jokić MVP lige.\nJokić je prvi Srbin ikada koji je dobio ovo priznanje, praktično i jedini blizu istog. Uz svu dominaciju Amerikanaca u košarci, ovo je prvi put u istoriji da su jedne sezone MVP NBA i Evrolige iz iste države, Nikola Jokić i Vasilije Micić.\nBez velike pompe je Jokić otišao u NBA 2015. iz Mege i za šest godina postao najbolji košarkaš na svetu što simboliše priznanje MVP NBA lige.


Advokat: Mladiću teško oštećen mozak\nM. D. 5. avgusta 2015. 09:24\nRuski lekari još nisu dostavili izveštaj o zdravstvenom stanju Ratka Mladića, a njegov advokat Branko Lukić tvrdi da je reč o teško oštećenom mozgu, nastalom usled tri moždana udara dok je bio u bekstvu, piše današnja Politika.\n„Lekari u Kraljevskoj bolnici Bronovo utvrdili su da Mladiću više od 50 posto mozga nije u funkciji, jer postoji kalcifikacija. Oni nisu precizno rekli koliko je oštećenje“, rekao je tom listu Lukić, koji predvodi tim Mladićevih branilaca.\nPrema navodima lista, Mladiću je oduzeta čitava desna strana tela, ima problem sa krvnim pritiskom, komunikacija sa njim je otežana, a njegovi advokati imaju problem kada pokušavaju da sa njim razgovaraju o postupku pred Tribunalom.\nMladić sam nameće teme razgovora i to su najčešće događaji od pre 30 ili 40 godina ili iz bliske prošlosti. On se ne seća dešavanja pre 10 ili 20 godina, a poseban problem je razgovor o ratnim zbivanjima tokom devedesetih godina prošlog veka, navodi Politika.


Kafana sipaj, ne pitaj - Nova Godina 2021 Beograd - Docek Nove Godine\nBulevar Vojvode Mišića 11, Beograd\nNajbolji kafanski provod, jutra koja brzo dođu i uživanje u najboljem društvu samo su deo onog što vas očekuje ukoliko se odlučite da izađete u Kafanu sipaj, ne pitaj. Svaki pravi boem zna da je ovo mesto pravog provoda, neverovatno dobre zabave i uživanja.\nAko želite da u kafanskom duhu dočekate i Novu godinu znajte da je ovo idealno mesto za vas. U njoj ćete imati priliku da se opustite uz zvuke najpopularnijih domaćih pesama u izvođenju nekih od najtraženijih imena sa pop i folk muzičke scene.\nUz vrhunsku uslugu i odličnu ponudu pića i hrane ovo će biti noć za pamćenje. Ako i vi želite da osetite šta znači dočekat zoru uz najbolju atmosferu onda definitivno trebada dođete i uverite se da je kafana Sipaj, ne pitaju pravo mesto gde treba da na pravi način ispratite staru i dočekate Novu 2020. godinu.\nZa pravljenje odlične atmosfere u novogodišnjoj noći u kafani Sipaj, ne pitaj zaduženi su SALE PAUNOVIĆ I DIANA MIHAJLOVIĆ!


Dva mladića iz Surdulice i Hana stradali kod Tivta | VRANJENEWS\nDva mladića iz Surdulice i Hana stradali kod Tivta\n30.05.2020 10:15 » 10:18\nVranje/Tivat - Dva mladića iz Surdulice i Vladičinog Hana, uzrasta 20 i 25 godina, nastradali su u saobraćajnoj nesreći koja se dogodila u mestu Kukuljina, kod Tivta u Crnoj Gori.\nKako je saopšteno iz Operativno komunikacionog centra Uprave policije, nesreća se dogodila oko dva sata posle ponoći, a više detalja kako je do nje došlo policija nije saopštila, javljaju podgoričke Vijesti.\nPrema prvim saznanjima automobil "pežo 307" srpskih registracija, krećući se magistralom iz pravca Budve, naišao je u Kukuljini na gradilište raskrsnice - kružnog toka koju u tom mestu još od kraja prošle godine gradi opština Tivat.\nAutomobil, koji se navodno kretao velikom brzinom, udario je u jedan deo betonskih blokova kojim se formiraju pešačka ostrva na novoj raskrnici, a u silovitom udaru oba mladića koja su se u njemu nalazila ispala su iz vozila i zadobila teške telesne povrede.\nDvadesetogodišnjak iz Vladičinog Hana podlegao je povredama na licu mesta, dok je drugi mladić iz Surdulice (25) sa teškim telesnim povredama transportovan za bolnicu u Kotoru, ali je nažalost preminuo na putu do nje.\nIz tivatske policije u subotu ujutro su saopštili da za sada nije poznato ko je od njih dvojice bio za upravljačem "pežoa".\nUviđaj na licu mesta obavio je dežurni tužilac Osnovnog državnog tužilaštva u Kotoru, uz prisustvo pripadnika Odeljenja bezbednosti Tivat.\n- Tela stradalih u ovoj saobraćajnoj nesreći biće transportovana u KBC Podgorica radi vršenja obdukcije i utvrđivanja tačnog uzroka smrti.\nOd nadležnih veštaka biće sprovedena potrebna veštačenja, radi utvđivanja okolnosti i uzroka nastanka ove teške saobraćajne nezgode.\nStradali mladići imali su radne dozvole, po kom osnovu su i boravila u Crnoj Gori - saopšteno je u subotu ujutro iz tivatske policije.\nVeštačenje će pokazati koliko je na ovu tragediju uticala brzina kojom su se oni kretali pravinom na magistrali od aerodroma Tivat prema Kukuljini, odnosno relativno loša privremena saobraćajna i svetlosna signalizacija kojom je obeležen nailazak na radove na gradilištu raskrsnice.


Saopštenje Saveza bačkih Bunjevaca | (Vesti - 07. 11. 2012) Subotica.com\n07.11.2012. u 11:06h\nPolitička stranka Savez bačkih Bunjevaca, odnosno njen predsednik Mirko Bajić, koji je ujedno i potpredsednik Skupštine Subotice, obratio se javnosti povodom iznošenja stavova Demokratske stranke Srbije, gradskog odbora u Subotici, po pitanju poketanje inicijative za ocenu ustavnosti pravnog akta Zakona o nacionalnim Savetima nacionalnih manjina.\nVest koju smo objavili juče u poslepodnevnim časovima, u kojoj DSS traži dijalog pre ocene ustavnosti je bila jedna od najčitanijih i trenutno ima preko 30 komentara.\nSubotički odbor DSS je objavio da će podneti zahtev za ocenu ustavnosti pojedinih odredbi Zakona o nacionalnim savetima nacionalnih manjina, posebno onih kojie daju odredjene nadležnosti Nacionalnim savetima u nacionalno mešovitim sredinama. Povod je, kako je i na samoj sednici predsednik OO DSS i odbornik Bogdan Laban izneo, donošenje odluka kojima se priznaju određena prava Nacionalnim savetima, a koja slede iz zakona i Ustava. Naime, nakon više godina konačno je u Skupštini grada doneta odluka kojom se omogućuje da Nacionalni saveti imaju jednog predstavnika u Upravnim odborima ustanova koje su od posebnog značaja za pripadnike određene nacionalne manjine u gradu.\nU iznetim stavovima potpuno su netačne, proizvoljne i laičke, tvrdnje da zahvaljujući Zakonu o nacionalnim savetima manjine biraju direktore škola, da direktor škole u nacionalno mešovitim sredinama ne može biti pripadnik srpskog naroda, da se delegiranjem člana UO u ustanovama od posebnog značaja narušava pravo osnivača, da to enormno povećava troškove i slično. Naime, Nacionalni saveti daju samo mišljenje o kandidatu u postupku izbora direktora, koje i nije obavezujuće, a samo u onim školama gde se nastava izvodi u više od 50% na jeziku manjine Nacionalni savet daje predhodnu saglasnost na izbor direktora.\nPozivamo Opštinski odbor DSS u Subotici, koji je inače kao deo skupštinske većine glasao na Skupštini za usvajanje spornih odluka, da pre iznošenja u javnost ovakvih inicijativa koje mogu izazvati podozrenje i strah kod pripadnika manjina u odnosu na ostvarivanje svojih prava, prouče zakone i konsultuju stručnjake iz navedenih oblasti, te da se predhodno u razgovoru informišu i konsultuju sa predstavnicima manjina u gradu u kojem zajedno živimo.\nSa stanovišta Saveza bačkih Bunjevaca, kao političkog predstavnika bunjevačke nacionalne zajednice u Skupštini grada, od neprocenjive je važnosti da se donetim odlukama bunjevačkoj nacionalnoj zajednici prvi put ravnopravno priznaju prava koja slede iz Zakona i Ustava Republike Srbije.\nDemokratska stranka Srbije Subotica DSS Subotica mirko bajić savez bačkih bunjevaca Demokratska stranka Srbije bogdan laban


Ministar odbrane Aleksandar Vulin rekao je za RTS da u skladu sa naređenjem vrhovnog komandanta VS Aleksandra Vučića Ministarstvo odbrane radi sveobuhvatnu analizu u kojoj bi se došlo do odgovarajućih zaključaka da li potrebno ponovno uveđenje obaveznog služenja vojnog roka i koliko bi to koštalo, kao i kakve su koristi za društvo od toga.\nGostujući u Dnevbniku RTS-a, ministar odbrane Aleksandar Vulin rekao je da u skladu sa naređenjem vrhovnog komandanta VS Aleksandra Vučića Ministarstvo odbrane radi sveobuhvatnu analizu u kojoj bi se došlo do odgovarajućih zaključaka da li potrebno ponovno uveđenje obaveznog služenja vojnog roka i koliko bi to koštalo, kakve su koristi za društvo i kave su evetualno mane.\n"Ne bih licitirao sa datumima i sa rokovima. Obaveza služenja vojnog roka je ukinuta prolično iznenada i bez velike pripreme i promišljanja šta će doneti. Ne bismo da napravimo istu grešku", rekao je Vulin.\n"Ako Švedska vraća obavezu služenja vojnog roka i ako jedna velika Nemačka razmišlja o vraćanju obaveznog služenja vojnog roka, da neutralne zemlje kao Austrija razmišlja o produženju, a da Kipar i Grčka i ne pomišljaju da odustranu od obaveznog služenja vojnog roka, Srbija je neutralna zemlja a ona mora da bude dovoljno jaka da sama odgovori na svaku pretnju", kaže ministar odbrane.\n"Najbolji način da sačuvate mir je da imate snažnu vojsku i kada pokažete da je čitavo društvo srpemno da brani svoju zemlju, mala je verovatnoća da će vas neko napasti", istakao je Vulin.\nGovoreći o bezbednosti i eventualnoj pretnji, Vulin kaže da se Srbija se nalazi na Balkanu i Balkan je uvek područje na kome se takve stvari dešavaju.\n"Kada smo živeli u SFRJ verovali smo da živimo u zemlji koja se nikada neće raspasti i da je rat samo prošlost ili priča iz partiznaskih filmova. Nažalost, videli smo da se to desilo nama i našoj generaciji", rekoa je Vulin.\nKako ističe, niko nema pravo da kaže da to ne može da se desi. Ono što je do Srbije neće se desiti sigurno i nikakvog sukoba neće biti tamo gde se Srbija pita ali ne pita se Srbija svuda.\n"Snažna vojska i snažna zemlja su garant mira"\n"Srbija mora da bude spremna da se brani. Snažna vojska i snažna zemlja su garant mira, kada imate vojsku koja je moćna i koja je u stanju da odbrani vašu zemlju ne razmišlja se o tome", rekao je Vulin.\nKada je reč o finsijskom aspektu priče, Vulin kaže da ne može da se izjašnjava o konkretnoj cifri jer to nije završeno, ali je smešno kao kada sluša političare koji se izjašnjavaju o tome.\n"Imate one koji bi voleli da budemo deo NATO-a ili nekog drugog vojnog saveza, ali kažu nikako obavezno služenje vojnog roka, jer je skupo, ali ako treba da budemo u nekom vojnom paktu - odlično. Imate one koji svakodenvno do juče su govorili kako će da jurišaju na Peć i Đakovicu kako jedna čekaju da do toga dođe, a sada kada im neko kaže da bi eventualno mogli da dva, tri meseca svog života provedu u vojski - kažu da je apsolutno neprihvatljivo, to je militarizacija društva", kaže Vulin.\nNaravno da bi se nastavilo u ulaganje u vojsku, rekao je Vulin, ako biste imali obavezni vojni rok. Kako kaže, tražili bi i nove oficire, podoficire i vojnike.\nGovoreći o "migovima", Vulin je rekao da smo zahvaljujući ličnim odnosima Putina i Vučića dobili izdašnu vojno-tehničku pomoć i sve se radi u skladu sa rokovima.\nNaši piloti leteli su u miogvoima, kaže Vulin i podseća da smo ove avione platili samo za remont.\nU novembru na vojnoj paradi će leteti osam migova, zaključio je Vulin.


Hitan apel UN: Dajte nam bar dva sata primirja, da izvučeno povređene! - Sputnjik Srbija\n13:47 28 Oktobar 2020\n15:42 07.04.2019 Preuzmite kraći link\nKako se precizira, predloženo je da se primirje uvede između 16 i 18 časova po lokalnom vgremenu, a evakuaciju bi izvršili pripadnici libijskog Crvenog polumeseca.\nPodsetimo, Libijska nacionalna armija pod rukovodstvom maršala Halifa Haftara počela je danas vazdušni deo vojne operacije iznad Tripolija.\nU Libiji i dalje vlada dvovlašće — na Istoku zaseda izabrani parlament, a u Tripoliju, na Zapadu, upravlja vlada nacionalnog jedinstva na čelu sa Fajezom Saradžem, formirana uz podršku UN i EU.\nVlasti istočnog dela zemlje rade nezavisno od Tripolija i sarađuju sa komandantom Libijske nacionalne armije, maršalom Halifom Haftarom, čija vojska vodi dugotrajan rat sa militantima. Nacionalna naftna kompanija Libije objavila je neutralnost i sarađuje sa obe strane.\nevakuacija, primirje, Crveni krst i polumesec, Libija


Policija: Eksplozija u Bujanovcu teroristički čin\nPolicajac Bljeri Mustafa, koji je teško povređen u eksploziji u Bujanovcu jutros je prebačen u Urgentni centar u Beogradu, gde je i operisan, a njegovo stanje je stabilno. U eksploziji je povređene i njegova supruga koja je bila sa njim u autu, kao i dve slučajne prolaznice, a čelnici policije ocenjuju da je reč o terorističkom napadu na koji će država adekvatno odgovoriti.\nDan posle eksplozije u Bujanovcu u kojoj je teško povređen policajac Bljerim Mustafa i još tri osobe, ministar policije Ivica Dačić, koji je danas posetio ranjenog policajca u beogradskom Urgentnom centru, je rekao da su specijalni istražni timovi već počeli uviđaj na licu mesta, kao i da će policija i ministarstvo policije u celini sve učiniti da ovaj teroristički čin ne ugrozi dalju političku stabilnost i uopšte zajednički život svih koji tamo žive:\n"Ono što je sigurno, to je da mi nećemo dozvoliti prebacivanje određenih terorističkih grupa sa teritorije Autonomne pokrajine Kosova i Metohije i iz delova Makedonije na jug Srbije kako bi se ostvarivali ovakvi teroristički akti."\nNa mesto događaja u Bujanovac jutros je otišao i direktor policije Milorad Veljović, koji je ocenio da su napadom na pripadnika MUP-a Srbije dan uoči Dana državnosti teroristi poslali jasnu poruku državi:\n"Država i svi njeni organi, policija i sve bezbednosne službe i vojska će adekvatno odgovoriti. U kom smislu će adekvatno odgovoriti? Da neće dozvoliti da na ovim prostorima bude igrožen javni poredak."\nUz ocenu da su za situaciju u toj oblasti odgovorni bezbednosni organi Srbije, predsednik skupštine opštine Bujanovac Jonuz Musliju je danas odbacio ocene da bi ovaj napad mogao biti iniciran nedavnom izjavom predsednika skupštine Kosova Jakupa Krasnićija da, ako Srbi sa severa Kosova žele otcepljenje treba da znaju i da su Albanci iz Preševa i Bujanovca spremni na priključenje Kosovu. Predsednik Partije za demokratsko delovanje Riza Haljimi je rekao da nije dovoljno da se za incident kaže da je teroristički akt, već da je građanima stalo da se utvrdi istina, kao i imena odgovornih.


"Već za manje od dva meseca otvorićemo autoput od Niša preko Bele Palanke i Pirota do Gradine na gradnici sa Bugarskom", rekao je Vučić. Brojke u vezi sa izgradnjom ovog autoputa nisu male: oko milion tona asfalta uz maksimalnih 1.000 radnika i 500 jedinica mehanizacije. A možete pročitati i o ceni radova, koja nije prosečna, kao i o ostalim brojkama u vezi sa izgradnjom ove deonice.\nNa pitanje novinara TV Prve kako komentariše to što su posle ostvaranja autoputa "Miloš Veliki" mnogi komentarisali da je na svečanosti otvaranja tog autoputa njegovo ponašanje bilo izvan ustavnih okvira i da se ponašao kao da je taj autoput platio iz svog džepa, Vučić je rekao da nisu to mnogi komentarisali već "jedna dnevna novina pod kontrolom Dragana Đilasa".\n"Mislim da je najveći deo naroda srećan i zadovoljan zbog otvaranja autoputa", dodao je on.\nOn se, kako je naveo, izvinjava ljudima koji "nisu ni za šta krivi, a koji su trpeli pravi linč".\nOTVARANJE KORIDORA 10 Za šest dana autoputem do Severne Makedonije